Syatilla Melvin Rasa Tak Salah Suami Kongsi Foto Pegang Payudara

Baru-baru ini perkongsian Shaheizy Sam yang memuat naik foto bersama isterinya, mengundang kecaman ramai apabila ramai yang kurang senang dengan aksi Syatilla Melvin seolah-olah sedang memegang payudara.

Merasakan bukan satu kesalahan untuk suaminya berkongsikan gambar tersebut, Syatilla berkata terpulang kepada setiap individu itu untuk menghakimi foto berkenaan.

BACA: Pose Pegang Payudara, Netizen Suruh Shaheizy Sam Padam Gambar Isteri

“Mulut netizen memang saya tidak boleh tutup. Apa yang suami atau diri saya sendiri kongsi di media sosial, ada sahaja yang tidak kena di mata mereka.

“Saya tidak rasa foto (pegang payudara) itu salah. Netizen ingin kritik, silakan. Saya rasa perkongsian foto itu satu perkara yang biasa. Mereka ingin hentam, saya buat tidak tahu sahaja,” katanya kepada Kosmo!

Dalam pada itu, Syatilla meluahkan rasa syukur dia baru melakukan menjalani pembedahan membuang tonsil di sebuah hospital swasta pada Rabu lalu selepas dua tahun menderita tonsil bengkak.

“Sudah dua tahun saya menderita tonsil bengkak. Asyik demam sahaja dan saya nekad buat pembedahan apabila muncul bau-bau yang kurang menyenangkan datang dari mulut dan bahagian tekak.

“Alhamdulillah, saya lega dan bengkak pun sudah tiada sangat. Tidak boleh bercakap banyak sangat dan doktor menyarankan saya untuk berehat,” katanya lagi.


Hafreez Adam Impikan Wanita Yang Ceria, Berfikiran Terbuka

Berdepan episod putus tunang hujung tahun lalu, pelakon Hafreez Adam mengakui perpisahnnya dengan bekas tunang, Zara Zya mungkin berpunca daripada dari sikapnya.

Sudah sepenuhnya move on dari kisah percintaan lalu, Hafreez berkata sepanjang tempoh Perintah Kawalan Pergerakan (PKP) yang lalu, dia banyak bermuhasabah diri akan kesilapannya.

“Sepanjang tempoh PKP tempoh hari, saya banyak muhasabah diri. Senang cerita dalam tempoh itu saya mula kenal siapa diri saya. Antara kesilapan lalu yang saya lihat pada diri bagaimana saya pandang enteng soal komunikasi.

“Saya selalu memendam rasa dan selalu beranggapan semua perkara itu kecil dan tidak perlu diluahkan. Walhal bila kita terlepas pandang perkara itu ia akan memberi kesan kepada hubungan itu sendiri,” katanya kepada Utusan Online.

Masih selesa tanpa kehadiran kekasih, Hafreez berkata dia tidak serik untuk kembali bercinta namun buat masa ini dia mahu memberi tumpuan kepada keluarganya terlebih dahulu.

“Tempoh sekarang saya tidak mencari, tetapi tidaklah serik untuk kembali dalam hubungan. Cuma dalam tempoh sekarang memang masa saya ke tempat kerja dan di rumah. Jadi tidak sempat bertemu orang.

“Antara ciri-ciri wanita yang saya perlukan adalah seorang yang ceria selain berfikiran terbuka. Sebab apabila berada dalam industri ini kita memerlukan seseorang yang memahami pekerjaan sebagai seorang pelakon,” katanya.


‘Deactivate’ Instagram, Peminat Risau Keadaan Scha Alyahya

Sejak semalam hangat diperkatakan apabila pelakon dan pengacara Scha Al-Yahya secara tiba-tiba telah memadam akaun Instagram miliknya selepas memuat naik status di Instagram Story yang bertulis “I’ve had enough!”.

Tindakan pelakon itu sekaligus menimbulkan kebimbangan di kalangan peminat sehingakan ramai yang bertanyakan tentang perkara itu di ruangan komen media sosial suaminya, Awal Ashaari.

BACA: Hamil Anak Kedua, Scha Alyahya Tak Malu Mengaku Baby PKP

Rata-rata netizen meninggalkan komen di Instagram Awal dan membuat spekulasi mengatakan Scha memadam akaun media sosial tersebut mungkin kerana sedang marah, merujuk kepada hantaran terakhirnya itu.

Malah, ada mendakwa mungkin Instagram Scha telah digodam pihak yang tidak bertanggunjawab. Meskipun dihujani soalan daripada netizen, Awal dilihat tidaka memberi sebarang respon di ruangan komen.

Dalam pada itu, netizen mendoakan kesihatan dan keselamatan Scha memandangkan dia kini sedang berbadan dua. Apa pun kita nantikan sahaja penjelasan daripada Scha dan Awal nanti.


Ayu Damit Tak Kecil Hati Digelar ‘Scooby Doo’

Ditegur nyaris ‘Scooby-Doo’ oleh juri tetap Gegar Vaganza musim ketujuh (GV7), Datuk Ramli MS pada konsert kedua minggu lalu, penyanyi Ayu Damit berkata dia menerima teguran secara terbuka dan mengakui kesilapannya.

Gara-gara tidak sampai melontar nada tinggi ketika menyanyikan lagu Ke Hujung Dunia, dendangan asal Siti Sarah, Ayu akui dia berlaku kesilapan di bahagian tersebut dan akan lebih berhati-hati selepas ini.

BACA: Ayu Damit Mengaku Pernah Lupa Diri Lepas Menang One In A Million

“Saya ada tergelincir di bahagian nada tinggi ketika menyanyikan lagu itu. Jadi, juri tegur saya supaya dapat memperbaikinya untuk persembahan di minggu akan datang.

“Saya terima teguran itu dan akan lebih berhati hati dalam pengawalan nada tinggi lagu untuk persembahan seterusnya nanti. Saya akan perbaiki kelemahan itu,” katanya.

Mengenai jolokan #scoobydoo yang diberikan kepadanya, Ayu berkata dia tidak berkecil hati dengan apa yang diperkatakna orang ramai kerana apa yang lebih penting adalah untuk fokus dalam program tersebut.

“Saya tak kisah sangat pun apa orang nak cakap. Bagi saya, lama-lama nanti akan senyap jugak. Buat masa sekarang, biarlah nak cakap apa pun termasuk #scoobydoo.

“Apa yang lebih mencabar untuk saya adalah persaingan dengan penyanyi lain yang kesemuanya ada kelebihan dan kekuatan masing-masing. Saya kena lebih fokus pada cabaran akan dihadapi nanti,” katanya.


Farah Nabilah Selamat Timang Anak Pertama

Tahniah diucapkan kepada pelakon Farah Nabilah dan juga suami Mohamed Amirul Yunus yang selamat menimang cahaya mata sulung mereka pada pagi semalam. Perkara itu dimaklumkan oleh Farah menerusi Instagramnya.

Farah memaklumkan dia selamat melahirkan bayi lelaki dan anaknya berada dalam keadaan sihat. Fara memberitahu dia akan berkongsikan nama dan wajah anak sulungnya itu apabila sampai masanya nanti.

“Assalamualaikum semua. Syukur alhamdullilah Fawaa telah selamat melahirkan my first baby boy yang sihat pada pagi tadi, 22 Oktober 2020, 5 Rabiulawal 1442. Fawaa akan share nama and his face bila tiba masanya ya,” tulisnya.

Dalam pada itu Farah sempat mengucapkan terima kasih kepada semua peminat yang mendoakan proses kelahiran cahaya mata pertamanya dan kesejahteraan mereka sekeluarga.

Farah mendirikan rumah tangga Mohamed Amirul yang merupakan seorang juruterbang 20 Disember 2019 selepas tujuh tahun menjalin hubungan cinta.


Gadis Mirip Mira Filzah Buat Ramai Terkejut, Ingatkan Dah Freehair

Benarlah pendapat popular mengatakan bahawa di seluruh dunia ini wujud tujuh orang dikatakan menyerupai wajah kita. Bukan pertama kali diperkatakan, sebelum ini sudah ada beberapa gadis dikatakan memiliki wajah persis pelakon Mira Filzah.

Malah, baru-baru ini tular video dan gambar seorang gadis di TikTok sehingga ramai yang menyangkakan individu tersebut adalah Mira Filzah.

BACA: Wany Hasrita Ramal Mira Filzah Bakal Dinobat Bintang Paling Popular ABPBH 33

Menerusi video tular itu, pemilik akaun berkenaan yang dikenali sebagai @3aity dilihat tidak mengenakan sebarang solekan di awal video, namun wajahnya dilihat seiras dengan Mira Filzah apabila  mengenakan mekap.

Selain senyuman manis, gadis itu juga mempunyai persamaan pada matanya yang sedikit sepet seperti Mira Filzah.

Lebih lucu, ramai yang menyangka wanita berkenaan adalah Mira Filzah, malah ada yang mengakui terkejut kerana menyangkakan pelakon itu tidak lagi berhijab.

Melihatkan video dan gambar gadis berkenaan memang mirip seperti Mira Filzah. Lepas ni kalau nampak nampak ‘Mira Filzah’ freehair jangan terkejut pula sebab sudah ada beberapa gadis dikatakan memiliki wajah seiras pelakon itu.


“Bukannya Pakai Seksi Tu Pergi Melacur”

Didakwa terpalit dengan aktiviti pelacuran kelas atasan, pelakon Scha Elinnea mengakui tindakan netizen yang cuba menuduh dan mengaitkan dirinya dengan aktiviti haram itu memberi kesan kepada emosinya.

Scha atau nama sebenarnya, Natasha Mohamed Mubeen, 21 tahun berkata, susulan kontroversi ahli keluarganya turut bimbangkan keadaan dirinya kerana mereka tahu dia tidak akan melakukan perkara sedemikian.

BACA: Sering Tayang Foto Seksi, Scha Elinnea Dapat Mesej Lucah Suami Orang

“Keluarga mesti akan telefon tanya. Cuma secara peribadi mereka kenal saya macam mana dari kecil. Mereka tahu saya tak akan buat perkara sedemikian (pelacuran). Mereka tanya sama ada saya okay ke tak, mental break down ke tak sebab hal-hal begini.

“Cumanya, apa yang boleh kata, emosi saya memang terganggu juga sebab tengah bekerja tiba-tiba kena macam ni. Nak pergi set penggambaran pun saya sendiri yang rasa seganlah,” katanya kepada Astro Gempak.

Akui bimbang jika isu negatif tersebut memberi impak kepada tawaran lakonan daripada pihak produksi, bagaimanapun Scha berkata dia akan lebih berhati-hati sebelum berkongsi sebarang gambar di media sosial.

“Saya rasa sebab memang dikaitkan dengan isu seksi. Seksi itu tak ada kaitan pun dengan benda itu sebab seksi itu pemakaian, personaliti seseorang. Bukannya dia pakai seksi tu dia pergi melacur, bukan macam itu.

“Lepas ini kena lebih berhati-hati posting di Instagram, bab pemakaian. Ini kerana kita tak boleh nak tutup mulut orang, jadi kita sendirilah yang kena kawal benda itu,” katanya.


Hamil Tujuh Bulan, Zahirah Macwilson Dipuji Cantik & Tetap Slim

Usia kandungan anak pertama kini mencecah tujuh bulan, penampilan pelakon Zahirah Macwilson menjadi perhatian ramai di media sosial apabila pelakon itu tetap kelihatan cantik dan langsing meskipun sedang sarat hamil.

Menerusi perkongsian terbarunya, Zahirah dilihat ada memuat naik video memaparkan dirinya sedang melakukan sesi photoshoot. Rata-rata netizen memuji bentuk badan Zahirah yang kekal menawan.

A post shared by  Zahirah Macwilson (@zahirahmacwilson) on Oct 18, 2020 at 10:25pm PDT

Kata netizen lagi, kebiasaannya orang mengandung badan akan kembang sana sini namun berbeza dengan Zahirah yang tetap maintain meskipun tinggal dua bulan sahaja lagi untuk bersalin.

Malah, ada yang bertanyakan tips bagaimana pelakon itu boleh menjaga bentuk badan meskipun sedang hamil. Dalam pada itu, ramai yang memuji baby bump Zahirah yang kelihatan sangat comel dan tidak sabar menantikan kelahiran anak sulung pasangan itu.

Zahirah mendirikan rumah tangga dengan pelakon, Aiman Hakim Ridza pada 20 Februari lalu selepas mengikat tali pertunangan pada 8 Jun 2019.


“Buat Apa Review Hari-Hari, Kalau Job Tidur Sampai RM40,000?”

Didakwa terlibat dengan kes pelacuran kelas atasan yang hangat diperkatakan baru-baru, pelakon kontroversi Fara Menzoza menyifatkan tuduhan netizen terhadapnya itu langsung tidak berasas.

Fara berkata dia hanya mampu tergelak apabila ramai yang meninggalkan komen di Instagram miliknya menuduh dirinya terlibat dengan kegiatan haram itu. Ujarnya, jika dia terbabit dengan sindiket tersebut, tidak perlu dia bersusah payah bekerja.

“Bagi pilihan jadi wanita belaan pun saya tak nak, inikan buat kerja murahan. Fikir logik lah, kalau saya buat keja tu, buat apa saya post pasal kerja-kerja saya di Instagram?

“Tak payah la saya jual kerepek, tak payah jual produk orang, buat review. Tak payah tukar-tukar baju solek tebal-tebal untuk buat promosi setiap hari. Tak perlu juga nak jadi ‘bigo star’ kena live ikut task setiap bulan,” katanya.

Menurutnya lagi, wang yang ditawarkan oleh sindiket berkenaan cukup mewah, namun jika dia benar terlibat dengan kegiatan itu sudah pasti dia akan menayang kemewahan tanpa perlu bekerja.

“Untuk apa nak buat video review hari-hari kalau dah buat job tidur RM30,000-RM40,000 satu malam?

“Pergh mewah sangat tu, kalau betul saya buat kerja tu, saya hanya perlu menayang semua aset-aset mewah tanpa bukti bekerja. Ada ke? Ada nampak?,” katanya.


“Dulu Hari-Hari Orang Kecam, Dengan Kuasa Allah Sekarang Dah Kurang”

Pengacara sensasi, Azwan Ali atau lebih dikenali sebagai Diva AA akui lega apabila kecaman terhadapnya kini semakin berkurangan berbanding dahulu. Ujarnya, perkara itu berlaku selepas kontroversinya menyelar dan mengutuk sebuah hospital.

Azwan berkata disebabkan kontroversi itu dia perlu membayar denda berjumlah RM17,000. Namun, katanya sejak itu menjalani kehidupan yang tenang kerana apabila bangun pagi, tiada lagi makian daripada netizen.

“Gara-gara seorang artis, saya diperintahkan mahkamah supaya membayar denda. Jika tidak saya akan dipenjara. Sejak itu peratus kecaman semakin berkurangan.

“Dulu sebaik bangun pagi, saya lihat 50 orang maki hamun di laman sosial. Takkan saya nak diam dan makilah semula. Namun, sekarang sudah berkurangan dengan kuasa Allah. Sekarang nak ada tiga orang yang maki pun susah.

“Sebelum ini ada yang kata saya tak ada ‘job’, padan muka! Mereka boleh hina saya macam-macam, tapi dengan kuasa Allah lihatlah sekarang rezeki saya,” katanya kepada Harian Metro.

Dalam pada itu, Azwan mengakui dia kini lebih berhati-hati apabila menyentuh berkenaan kecamannya terhadap seseorang individu terutama membabitkan rupa fizikal kerana ia merupakan perbuatan jenayah.

“Saya tak pernah nak sentuh soal ‘body shaming’ kecuali individu itu kerana dia yang pijak saya dulu. Tapi melihatkan perkembangan terbaru, ‘body shaming’ adalah satu jenayah membuatkan saya jadi semakin berhati-hati.

Aktif menjalankan perniagaan Minyak Angin Diva AA, Azwan kini menukar panggilan Melayu Mulia Syurga kepada pengikutnya. Malah katanya dia kini menjaga akaun Instagram untuk mempromosikan produknya sahaja.

“Ya, saya lebih suka bercakap mengenai perniagaan. Terdapat jutaan Melayu Mulia Syurga yang sokong perniagaan saya. Kalau tengok Instagram saya pun sudah tiada isu politik sebab saya memang jaga Instagram untuk produk saya saja.

“Namun, itu tidak akan menjejaskan reputasi saya untuk kekal sebagai Diva AA untuk sembur sesiapa saja bagi membetulkan keadaan,” katanya.


Peminat Nampak Baby Bump, Ain Edruce Hamil?

Hampir 10 bulan mendirikan rumah tangga, pasti ramai yang tertanya-tanya bila Ain Edruce akan menimang cahaya mata. Baru-baru ini, videonya sedang menari yang dimuat naik di Instagram menjadi perhatian apabila kelihatan baby bump di perut.

Bagaimanapun, Ain enggan mengesahkan sama ada dia hamil atau tidak. Ujarnya, dia mengucapkan terima kasih kepada semua yang mendoakan untuknya dan akan berkongsikan mengenai perkara itu apabila tiba masanya nanti.

Abang jagoh saya ni asek masak je utk saya.. ?? you @amirul_hafizz . Yang problem nya laki kat baju mirul tu x nak senyum.. jeles lah tu ? @hafizh_syahrin .

A post shared by  NURULAIN BT EDRUCE (@ainedruce) on Oct 19, 2020 at 8:25am PDT

“Saya taknak komen apa-apa lagi. Namun, saya ucapkan terima kasih kepada semua yang sudah mendoakan baik- baik buat saya dan suami. Sampai masanya, saya akan berkongsi.

“Sekarang fokus saya masih lagi pada kerja. Alhamdulillah, rezeki saya makin bertambah selepas berumah tangga,” katanya kepada Harian Metro.

Ada yang mengecam video tariannya itu dan mendakwa dia suka menari terkinja-kinja di depan kamera, Ain berkata dia tak ambil tahu dengan komen-komen berbaur negatif yang dilemparkan netizen.

“Saya selesa hanya dikelilingi aura positif. Jadi, benda-benda yang negatif seperti komen ditulis dengan bahasa kurang manis, memang saya tak layan. Saya tak mahu rasa tertekan.

“Siapa tak sedih apabila membaca komen-komen yang kesat. Jadi, tidak mahu fikiran saya terganggu dan sakit hati, maka abaikan saja. Biarkanlah mereka dengan komen-komen itu,” katanya.

Ain mendirikan rumah tangga dengan Amirul Hafiz pada 13 Disember tahun lalu selepas enam bulan mereka bertunang.


Yatt Hamzah Kini Berpurdah, Mohon Doa Terus Istiqamah

Mengambil keputusan untuk memakai purdah, pelakon dan pengacara, Yatt Hamzah berkata dia sebenarnya sudah mula mengenakan purdah sejak Perintah Kawalan Pergerakan (PKP) yang lalu.

Ujarnya, ketika itu hampir setiap hari dia memakai purdah sewaktu mengambil dan menghantar anak ke sekolah. Yatt berkata sebelum itu dia memakai pelitup muka namun lebih selesa jika berpurdah sahaja.

“Saya dah mula pakai purdah sejak PKP lagi dan ketika PKPP, saya pakai hampir setiap hari ketika menghantar dan mengambil anak dari sekolah. Sebelum ini, saya pakai pelitup mulut dan hidung.

“Tapi, apabila fikirkan semula, baik saya berpurdah saja sebab lebih selesa. Jadi, saya mula perlahan-lahan,” katanya kepada Harian Metro.

Menurut Yatt keputusannya untuk berpurdah itu turut mendapat sokongan oleh suaminya, Mohammad Zulfadhli Khairuddin. Katanya, dia berpurdah bukan kerana ia wajib tetapi dapat elakkan dari sebarang fitnah.

“Saya ada luahkan hasrat untuk berpurdah kepada suami dan dia pun sokong. Bukan sebab saya terlalu cantik atau wajib, tapi sebab memakai purdah, banyak perkara seperti fitnah boleh dielakkan.

“Dengan memakai purdah juga, saya dapat mengawal diri saya sebab ramai tahu, saya jenis periang dan suka ketawa. Apabila pakai purdah, dapatlah kawal diri kita,” katanya.

Dalam pada itu, Yatt akui dia masih dalam proses belajar dan mengharapkan supaya orang ramai mendoakan dirinya terus istiqomah.


Video Lucah Mirip Hun Haqeem Tersebar?

Namanya baru sahaja meningkat naik menerusi drama Kampung People, nampaknya timbul cerita tak sedap didengar apabila pelakon Hun Haqeem pula menjadi mangsa terbaru penyebaran video lucah mirip dirinya di media sosial.

Sejak semalam kecoh di laman Twitter apabila tular video lelaki yang menyerupai pelakon yang terkenal dengan watak Jekfer itu dalam keadaan tidak berbaju selain pada hujung video menggosok alat kemaluannya.

Di media sosial sedang hangat memperkatakan tentang video tersebut. Namun tidak dapat dipastikan kesahihan sama ada lelaki dalam video berkenaan Haqeem atau mungkin pelanduk dua serupa.

Dalam pada itu, ada netizen mengatakan ia mungkin perbuatan khianat dan menggunakan teknik super impose untuk menjatuhkan Hun Haqeem.

Bagaimanapun, sehingga kini masih tiada penjelasan lanjut daripada tuan badan sendiri berhubung kontroversi berkenaan. Apa pun sama-sama kita nantikan.


Siti Elizad Jalani Rawatan IVF, Mohon Urusan Dipermudahkan

Sekian lama merancang untuk melakukan rawatan kesuburan In vitro fertilisation (IVF) setelah beberapa kali tertangguh kerana urusan kerja akhirnya Siti Elizad menjalani suntikan pertama untuk rawatan tersebut beberapa minggu lalu.

Menerusi perkongsian di Instagram hari ini, Elizad memaklumkan menjalani proses pengambilan telur untuk rawatan (IVF). Berkongsikan rasa gemuruh, Elizad berharap supaya hasilnya adalah yang terbaik.

BACA: Elizad Mulakan Suntikan Pertama IVF, Suami Belajar Cara Suntik Di Rumah

“Pagi ini, ‘egg pick up’ (pengambilan telur) bersama Dr Azlin dan pasukan Sophea Fertility. Bukan main gemuruh dengan rasa lapar. Harap-harap, telur yang keluar (diambil) semua yang baik-baik dan cantik-cantik. Moga dipermudahkan,” tulisnya.

Lima tahun menantikan cahaya mata, juga mendoakan semoga dikurniakan zuriat serta keturunan yang baik.

“Wahai Tuhanku, kurniakanlah kepadaku dari sisi-Mu zuriat keturunan yang baik. Sesungguhnya, Engkau sentiasa mendengar (menerima) doa permohonan,” tulisnya.

Terdahulu, Elizad mendedahkan dia mengambil keputusan untuk melalui proses IVF selepas 5 tahun mencuba mendapatkan zuriat. Elizad dan suami, Shamsul Baharin Rahman sudah mendirikan rumah tangga pada 2015.


“Saya Tak Pernah Dipanggil SPRM, Tak Ada Kaitan Dengan Sindiket Itu”

Semalam hangat diperkatakan apabila dua artis terkena akan dipanggil Suruhanjaya Pencegahan Rasuah Malaysia (SPRM) bagi membantu siasatan berhubung pengubahan wang haram oleh sindiket Macau Scam.

Susulan itu, ramai netizen memetik beberapa nama artis dan mendakwa pelakon dan pengacara Zulin Aziz merupakan salah seorang artis yang dimaksudkan. Tampil mempertahan diri, Zulin menafikan bahawa artis tersebut merupakan dirinya.

Jelas Zulin dia tidak pernah dipanggil oleh pihak SPRM untuk membantu siasatan dan tiada kena mengena langsung dengan sindiket berkenaan seperti yang didakwa netizen.

“Apalah salah dosa aku? Korang fitnah aku bertubi-tubi, cakap memalukanlah apalah. Selagi tak disebut nama, selagi tu netizen buat andaian dan fitnah aku.

“Di sini saya jelaskan, saya tidak pernah dipanggil untuk bantu siasatan oleh SPRM. Saya tidak ada kena mengena dengan sindiket itu malah tidak pernah menjalankan perniagaan dengan mereka,” katanya.

Menerusi perkongsian di Instagram itu, Zulin menegaskan dia mencari rezeki dengan cara yang halal malah tidak pernah menayang kemewahan seperti yang diperkatakan dalam berita itu.

Menjelaskan mengenai hubungannya dengan individu yang ditahan oleh SPRM sebelum ini iaitu Datin Alyaa, Zulin berkata dia memang berkawan dengannya tetapi tiada kaitan dengan aktiviti yang dimaksudkan itu.

Dalam pada itu, Zulin berharap dengan penjelasannya itu sedikit sebanyak dapat menghentikan kenyataan berunsur fitnah terhadapnya.


10 Lagi Artis Akan Dipanggil SPRM Berhubung Urusan Wang Haram

Jika semalam pihak Suruhanjaya Pencegahan Rasuah Malaysia (SPRM) memaklumkan dua artis terkenal akan dipanggil bagi membantu siasatan berkaitan aktiviti pengubahan wang haram dan perjudian dalam talian, terbaru 10 lagi artis dalam senarai yang akan dipanggil.

Memetik laporan Harian Metro, semua artis terbabit akan diminta hadir ke Ibu Pejabat SPRM di Putrajaya bagi memberi keterangan. Difahamkan, kesemua artis itu termasuk dua artis wanita dan lelaki yang juga pengacara dan pelakon terkenal.

BACA: Dua Artis Terkenal Akan Dipanggil SPRM Berhubung Urusan Wang Haram

“Ramai lagi akan dipanggil kerana mereka diperlukan untuk membantu siasatan penipuan Macau Scam dan judi dalam talian,” katanya.

Menurutnya, semalam SPRM memanggil sembilan lagi individu termasuk dua lelaki yang juga Instafamous selepas hampir dua minggu tempoh diberikan agensi itu untuk tampil memberikan keterangan secara sukarela.

“Semua mereka yang berusia antara 25 hingga 32 tahun itu dirakam percakapan pada 3 petang semalam. Mereka adalah rakan kepada isteri suspek utama.

“Ada yang hadir di pejabat SPRM, ada yang diambil keterangan di luar,” katanya.


“Kalau Betul Saya Dapat RM40,000 Satu Malam, Buat Apa Berlakon Lagi?”

Baru-baru ini hangat diperkatakan apabila sumber Suruhanjaya Pencegahan Rasuah Malaysia (SPRM) mendedahkan ada segelintir artis dan Instamous dipercayai terlibat dalam sindiket pelacuran kelas atasan.

Susulan pendedahan itu, ada pihak yang mengaitkan nama pelakon Chacha Maembong. Tampil mempertahankan dirinya, Chacha menafikan dirinya terbabit dalam sindiket pelacuran yang dibayar RM20,000 sehingga RM40,000 untuk satu malam.

BACA: Chacha Maembong Berang Dituduh Kawan Baik Suspek Cuci Duit Haram

Chacha berkata tuduhan itu adalah fitnah yang sengaja mahu menjejaskan kerjaya seni dan perniagaannya. Ujarnya, jika benar dia melakukan kerja demikian buat apa dia perlu bersusah payah untuk berlakon lagi.

“Kalau betul saya dapat RM40,000 satu malam, buat apa nak berlakon lagi? Saya bekerja dari dulu sampai sekarang memang cari rezeki. Orang nak cakap apa dan fitnah macam-macam, teruskan.

“Satu hari akan terbukti juga. Semalam keluar gosip kaitkan nama saya dalam skandal RM40,000. Ramai mesej peribadi (DM) di Instagram dan komen. Kalau betul, saya tak perlu berlakon dan kerja.

“Tapi itulah, semua itu mulut orang dan kaitkan dengan perangai saya dulu. Apabila saya sudah berubah pun, orang tetap kaitkan lagi dengan perangai lama saya. Bagi saya, ia adalah lumrah mulut orang,” katanya.

Dalam pada itu, Chacha berkata tidak akan teragak-agak untuk mengambil tindakan undang-undang terhadap individu yang menuduh dirinya terbabit dalam aktiviti Macau Scam.

“Mereka kata produk saya datang dari wang haram. Saya perlu menjelaskan perkara ini demi menjaga reputasi produk saya apatah lagi ia masih baru di pasaran. Lagi pula ini kerjasama saya dengan Alken dan tidak ada kaitan langsung dengan aktiviti haram itu.

“Saya akan ambil tindakan undang-undang pada komen yang melampau. Ia menjejaskan kerjaya, perniagaan dan nama ahli keluarga lain. Saya berani kerana saya tak salah. Jadi apa yang orang nak cakap, cakaplah,” katanya.


Bella Dally Ditahan Rentas Negeri

Umum mengetahui Selangor, Kuala Lumpur dan Putrajaya kini dalam Perintah Kawalan Pergerakan Bersyarat (PKPB) sehingga 27 Oktober ini. Bagaimanapun, semalam pelakon Bella Dally dilaporkan telah ditahan polis kerana dipercayai merentas negeri.

Memetik laporan Kosmo, Bella atau nama sebenarnya Nabilah Ali Dally ditahan bagi membantu siasatan tindakannya mengayuh basikal ke Genting Sempah, Bentong di Pahang pada Ahad lalu.

Difahamkan, Bella ditahan selepas pihak polis melihat satu perkongsian yang dimuat naik di Instagramnya yang memaparkan dia bersama rakannya sedang berbasikal.

Sumber berkata, Bella bersama rakannya bergerak dari kediaman masing-masing di Dutamas menghala ke sebuah restoran yang terletak berhampiran Hospital Orang Asli, Gombak.

“Mereka meletakkan kenderaan di sana sebelum berbasikal melalui Jalan Gombak Lama ke Genting Sempah. Kira-kira lebih 10 Kilometer mereka berbasikal sebelum patah balik ke kenderaan,” katanya.

Dalam pada itu, Ketua Polis Daerah Gombak, Asisten Komisioner Arifai Tarawe mengesahkan tangkapan pelakon tersebut bersama rakannya. Bagaimanapun, kedua-duanya dibebaskan dengan jaminan polis selepas selesai mengambil keterangan.

Terdahulu, gambar aktiviti berbasikal yang dikongsikan oleh Bella itu menerima kecaman daripada netizen yang tidak berpuas hati  kerana dikhuatiri membawa jangkitan Covid-19 di daerah dan negeri zon hijau.

Menerusi gambar berkenaan, Bella turut menyertakan kapsyen, “Wohoo Genting Sempah with @diyanaba- nana”. Bagaimanapun, foto tersebut sudah pun dipadamkan dari Instagramnya.


Ayda Jebat Nafi Tidur Rumah Nabil, Hanya Datang Solat Berjemaah

Nampaknya, Ayda Jebat sekali lagi dihimpit kontroversi apabila netizen sekali lagi membuat spekulasi mengatakan pelakon dan penyanyi itu tinggal sebumbung dengan tunangnya, Nabil Mahir.

Menafikan perkara itu, Ayda menjelaskan dia berada di rumah Nabil untuk berbincang mengenai hal perkahwinan mereka sahaja. Ujarnya, ketika itu ramai ahli keluarga Nabil turut bersama mereka.

“Meeting untuk wedding dan kerja dekat rumah dia. Ada mak, ayah, nenek, kakak, abang, orang gaji dan ramai lagi. Nak keluar pun nak ke mana? Dah jawab,”

Dalam pada itu, Ayda turut menafikan dakwaan kononnya dia tidak pernah bermalam di kediaman bakal mentuanya. Ujarnya, tujuan dia ke sana juga adalah untuk mendalami ilmu agama.

“Saya tak pernah tidur rumah bakal mentua. Tapi boleh meeting dan buat kerja di rumah.

“Saya suka datang sebab boleh belajar solat jemaah dan lain-lain. Belajar apa yang tak pandai. Saya tinggal seorang dekat Kuala Lumpur. Jadi keluarga dia, keluarga saya juga,” tambahnya.

Ayda dan Nabil telah mengikat tali pertunangan secara dalam talian pada 28 April lalu dan dijangka bakal mendirikan rumah tangga tidak lama lagi.


“Saya Akan Beri Kerjasama Penuh Kepada SPRM”

Sejak semalam hangat diperkatakan apabila dua artis terkenal akan dipanggil Suruhanjaya Pencegahan Rasuah Malaysia (SPRM) bagi membantu siasatan berhubung pengubahan wang haram oleh sindiket Macau Scam.

Susulan itu ada yang mendakwa Sharnaaz Ahmad antara selebriti yang dikatakan bakal dipanggil SPRM. Bagaimanapun, Sharnaaz memberitahu setakat ini dia masih belum dihubungi mana-mana pihak dan bersedia memberikan kerjasama sekiranya dipanggil.

BACA: Dua Artis Terkenal Akan Dipanggil SPRM Berhubung Urusan Wang Haram

“Setakat ini, belum ada sesiapa dari SPRM yang menghubungi saya. Lagipun, kalau mereka hendak panggil, ia tidak akan beritahu lebih awal.

“Tahu-tahu sahaja sudah berada di sana. Bagaimanapun, sama ada dipanggil atau tidak, saya akan beri kerjasama sepenuhnya kepada pihak berkenaan,” katanya kepada BH Online.

Sharnaaz turut mengakui pernah menghubugi SPRM bagi memberikan keterangan ketika isu panas sebelum ini, namun tidak dapat berkongsikan perkara itu kerana enggan mengganggu perjalanan kes.

“Cuma saya tidak boleh hendak kongsi maklum balas SPRM berhubung penjelasan saya itu kerana ia sulit dan peribadi,” katanya.

Dalam pada itu, Sharnaaz berkata perniagaan kedai minuman yang diusahakannya masih berjalan seperti biasa cuma kesannya lebih kepada jenama yang agak sedikit terjejas.

“Alhamdulillah, perniagaan saya seperti biasa dan tiada apa-apa yang berlaku. Cuma daripada segi jenama, ia agak terjejas. Bagi saya, kita tak perlu takut kalau kita tidak salah. Kita hanya berada pada masa dan tempat yang silap.

“Kita tak boleh menghakimi orang. Walaupun dia pakai baju warna oren, selagi mahkamah tak jatuhkan hukum, kita tak boleh kata mereka itu bersalah. Mereka hanya dipanggil untuk disoal siasat sahaja,” katanya.


Tiz Zaqyah Bengang Dapat Gambar Anu Lelaki

Menerusi perkongsian di Insta Story semalam, pelakon Tiz Zaqyah meluahkan rasa meluat dan bengang terhadap sesetengah individu yang tanpa segan silu menghantar pesanan berupa gambar lucah kepadanya.

Menurut Tiz, dia akui terkejut apabila menerima kiriman gambar berupa kemaluan lelaki menerusi Direct Message (DM) menerusi video memasak yang dimuat naik di platform tersebut.

“Itu video saya tengah memasak tu. Kau bayangkan adik, kakak atau anak kau menerima gangguan sebegini. Kau diam je ke? Tak tahulah akaun palsu ke apa ke. Ramai sangat orang macam ni.

“Jadi? Sekat dan abaikan, lepas tu boleh saya tahu apa akan jadi kepada mereka?Masih bernafas udara yang sama dan menikmati kehidupan dengan bebas pada masa sama masih memburu wanita lain pula. Takkan senang sangat kot?” katanya.

Tiz berkata dia tampil mendedahkan perkara terkutuk individu berkenaan adalah untuk mewakili wanita-wanita di luar sana yang tertindas dengan sikap jelik segelintir golongan lelaki.

“Aku minta maaf post gambar tu. Aku nak korang rasa apa aku dan ramai lagi perempuan kat luar sana rasa. Bukannya setahun dua di media sosial dan berapa lama lagi kita hanya mampu menyekat akaun sebegini dan berharap tiada perkara buruk terjadi pada hari mendatang?

“Kenapa perempuan selalu kena berdepan perkara menjijikkan ini manakala pelakunya diam dan hidup bersenang-lenang ibaratnya mereka berhak? Aku pun taknak kecoh-kecoh, tapi berapa lama lagi kena hadap benda macam ni? Senangnya hidup kau,” katanya.

Dalam pada itu, Tiz sempat berkongsikan mengenai kru produksi yang dibuang kerja gara-gara menyorok di sebuah bilik tempat artis menyalin pakaian dan tertanya-tanya sampai bilakah wanita terpaksa berhadapan dengan ancaman seperti ini

“Dekat tempat kerja ada budak kena buang sebab ada dalam bilik menyorok masa artis tukar baju.

“Nasib baik tak kena kepala paip kat kepala. Habis tu? Dorang kat media sosial ni? Seronok sangat, semua lepas. Naik kepalalah kan,” kongsinya.


“Pandemik Covid-19 Mungkin Punca Artis Jual Diri”

Baru-baru ini hangat diperkatakan mengenai laporan dimana terdapat segelintir golongan selebriti dan Instafamous yang dibayar antara RM20,000 hingga RM40,000 satu malam dalam sindiket pelacuran kelas atasan.

Tidak menafikan perkara itu, Presiden Persatuan Seniman Malaysia (Seniman), Zed Zaidi berkata dengan peluang kerja terhad ditambah dengan stuasi pandemik COVID-19 mungkin menjadi punca artis terlibat dalam sindiket berkenaan.

Katanya lagi, golongan selebriti berkenaan cuba mencari kemewahan secara mudah terutama untuk dipamerkan di media sosial sedangkan pendapatan mereka tidak seberapa.

“Sebabnya sekarang cabaran kita ialah media sosial. Mereka menggunakan media sosial untuk menunjukkan kemewahan yang tidak setara dengan pendapatan mereka.

“Ia sekali gus menunjukkan yang mereka mungkin terbabit dengan perkara itu. Apa yang kita bimbangkan adalah hanya disebabkan segelintir selebriti, ia boleh mencemarkan imej industri hiburan tanah air,” katanya dipetik Harian Metro.

Terdahulu sumber Suruhanjaya Pencegahan Rasuah Malaysia (SPRM) berkata mereka mempunyai nama beberapa artis dan instafamous popular tanah air namun senarai tersebut tidak boleh didedahkan kepada umum.

Pihak pihak SPRM juga kini sedang memantau media sosial artis-artis dan instafamous yang mempamerkan kemewahan hidup berlebih-lebihan sedangkan pendapatan sebenar melalui hasil lakonan, nyanyian dan perniagaan tidak seberapa.


Dua Artis Terkenal Akan Dipanggil SPRM Berhubung Urusan Wang Haram

Harian Metro melaporkan dua artis terkenal yang terbabit dalam bidang lakonan dan pengacaraan akan dipanggil Suruhanjaya Pencegahan Rasuah Malaysia (SPRM) bagi membantu siasatan berhubung pengubahan wang haram oleh sindiket Macau Scam.

Difahamkan, artis lelaki dan wanita itu akan dipanggil memberi keterangan di pejabat SPRM selepas tiada artis diminta tampil memberi keterangan secara sukarela.

BACA: Zed Zaidi Gesa Artis Terlibat Kes ‘Cuci Duit’ Tampil Bantu SPRM

Sumber memberitahu, kedua-dua selebriti itu menjalankan perniagaan dan mempunyai lebih 1 juta pengikut di media sosial.

“SPRM sudah memberi tempoh masa kepada individu terbabit untuk tampil, namun mereka berdua termasuk individu lain yang dipercayai ada kaitan dengan sindiket ini gagal hadir memberi keterangan.

“Susulan itu, SPRM akan memanggil mereka dalam masa terdekat untuk membantu siasatan,” katanya.

Sebelum ini SPRM meminta individu pernah menerima wang dipercayai mempunyai kaitan dengan kegiatan cuci wang oleh sindiket Macau Scam dan judi dalam talian untuk tampil bagi membantu siasatan.

Bagaimanapun, difahamkan artis serta selebriti terbabit dengan aktiviti pengubahan wang haram Macau Scam itu enggan tampil membantu siasatan.


Trick & Treat! Dapatkan Limited Halloween Edition Ghost Pepper & Menang RM10,000!

Anda mesti dah kenal sangat dengan jenama Daebak yang mengeluarkan produk mee segera yang pedas amat ni kan? Kalau makan mee segera mereka confirm meleleh air hidung! Pedas beb…Siapa yang tak tahan pedas tu memang ‘meraung’ lah!

Anda nak tambah raungan kepedasan tu lagi tak? Haa…sempena Halloween, khas untuk anda yang memang jatuh cinta dengan mee segera dari Daebak ni, mereka ada keluarkan Limited Halloween Edition Ghost Pepper Combo Pack yang memang sangat limited sebabnya hanya terdapat di 7-Eleven sahaja! Dah tak ada kat tempat lain. Sebab tu anda patut grab cepat-cepat!

Limited Halloween Edition Ghost Pepper Combo Pack ni ada Ghost Pepper Cola Flavored Drink & Ghost Pepper Spicy Chicken Black Noodles. Uiiii..sedapnya! Tiba-tiba kami teringat Oppa Korea kami pulak. Makan Ghost Pepper Spicy Chicken Black Noodles sambil layan drama Korea. Heaven!

Buat anda yang suka makan pedas, memang anda patut try Limited Halloween Edition Ghost Pepper ni. Ni bukan pedas biasa-biasa tau. Ni pedas yang sangat LUAR BIASA! Sebabnya Spicy Chicken Black Noodle ini dibuat oleh ramuan Ghost Pepper dengan tahap kepedasan pada skala ‘menakutkan’ iaitu 1,000,000 + Scoville Heat Unit. Tudiaa…berasap mulut gais!

Anda yang tak makan pedas tapi nak try sahut cabaran makan ni pun okay aja. Cubalah, bila lagi kan nak rasa bibir kebas…Kalau anda nak tahu, Ghost Pepper Spicy Chicken Black Noodles ni juga mengandungi bahan-bahan semula jadi seperti serbuk koko dan ekstrak beri. Amacam?

Pernah minum air cola pedas? Hah! Cubalah minum Ghost Pepper Cola Flavored Drink ni. Lain dari lain rasanya. Gabungan dua benda ni memang sangat-sangat wow! Sebab tu anda kena dapatkan Limited Halloween Edition Ghost Pepper Combo Pack HANYA di 7-Eleven sahaja.

Oh lupa pulak nak kabo, sebenarnya sempena Halloween ni ada Trick & Treat online contest. Anda boleh menang hadiah wang tunai sebanyak RM10,000! Mereka akan berikan RM10,000 cash pada 3 pemenang bertuah. 50% dari setiap jumlah kemenangan itu jugak akan disumbangkan kepada komuniti yang kurang bernasib baik dengan nama pemenang.

1. Rekod Video
Rekod video anda yang sedang TRICKING (PRANKING) kawan-kawan, famili atau pun bos anda untuk habiskan Ghost Pepper Combo Pack ni.

2. NOMINATE 2 Orang
Mangsa perlu nominate lagi 2 orang untuk take up the challenge.

3. #HASHTAG & Upload
Upload video anda and Tag @daebakfoods.my dengan hashtag #DaebakTrickAndTreat

Mudah kan? Easy peasy jer. Rekod video, nominate 2 orang untuk take up the challenge then upload video dan letak hashtag. Dah boleh menang wang tunai! So anda kena ‘cari’ Limited Halloween Edition Ghost Pepper ni di 7-Eleven cepat-cepat okay!

Macam yang kami cakap tadi, hadiah wang tunai untuk dimenangi oleh anda dan sebahagiannya akan disumbangkan untuk membantu orang yang kurang bernasib baik.

So why not, anda join contest ni dan bantu mereka okay. Ye lah sambil-sambil anda menang hadiah, have fun dengan contest ni sambil-sambil juga anda boleh bantu mereka yang kurang bernasib baik. Barulah daebak!

Untuk info lanjut, anda follow Facebook Daebakfoods dan Instagram Daebakfoods ni okay!


Aeril Zafrel Minta Penduduk Sabah Di Zon Merah DM Untuk Bantuan

Prihatin dengan kesusahan yang dialami rakyat Sabah susulan perningkatan kes COVID-19 yang mendadak di negeri itu, pelakon Aeril Zafrel mengambil inisiatif untuk menghulurkan bantuan kepada mereka yang terkesan.

Menerusi perkongsian di Instagram, Aeril meminta sesiapa yang memerlukan bantuan untuk menghubunginya menerusi ‘direct message’ (DM) berserta nombor akaun bank dan dia akan memberikan sedikit sumbangan.

BACA: Netizen Tegur Aeril Zafrel Jangan Tayang Kemewahan Di Media Sosial

Perkongsian Aeril itu mendapat pelbagai reaksi daripada netizen dan rakan artis yang memuji tindakan pelakon itu dalam membantu meringankan beban masyarakat Sabah.

Malah, rata-rata netizen turut mendoakan Aeril sekeluarga akan terus dimurahkan rezeki dan sentiasa amendapat perlindungan Allah. Malah, ramai berharap tindakan pelakon itu dapat dijadikan contoh buat selebriti lain.


Emma Maembong Tak Sangka Hamil Lepas 3 Minggu Nikah

Baru-baru ini, pelakon Emma Maembong ada berkongsikan sebuah video di Instagram memaparkan dirinya sedang memegang bayi kepunyaan abangnya ketika di majlis persandingannya awal tahun ini.

Menerusi perkongsian itu, Emma memberitahu dia sememangnya sangat mengimpikan untuk mempunyai sebuah keluarga dan sangat teruja apabila memegang anak-anak kakak atau abangnya yang baru lahir.

BACA: Asyik Lapar Jam 3 Pagi, Suami Emma Maembong Siap-Siap Belikan Makanan

Kata Emma lagi, dia juga tidak sangka dikurniakan rezeki zuriat dengan cepat iaitu tiga minggu selepas diijabkabulkan dengan pasangan pilihan hatinya, Muhammad Shazli Azhar.

Katanya, ketika majlis resepsi itu dia sudah rasa tak sedap badan dan mula mual. Dalam pada itu, Emma turut meluahkan rasa syukur di atas rezeki yang dikurniakan oleh Allah.

“Saya sentiasa mahu keluarga sendiri. Setiap kali memegang bayi yang baru lahir kepunyaan kakak atau abang mesti akan ada perasaan teruja. Masa ni lepas 3 minggu daripada tarikh nikah saya tak sangka sebenarnya saya dah mengandung. Kemudian baru rasa mual dan pening,” katanya.

Difahamkan, usia kandungan Emma kini sudah mencecah tujuh bulan dan dijangka bakal melahirkan anak sulungnya pada Disember depan. Emma mendirikan rumah tangga dengan, Muhammad Shazli Azhar yang merupakan seorang juruterbang pada 20 Februari yang lalu.


Achey Miliki 28 Buah Motosikal Gara-Gara Orang Cagar Pinjam Duit

Mengakui mempunyai banyak koleksi motosikal pelbagai jenis, pelawak Achey Bocey berkongsikan dia kini sudah memilii sebanyak 28 buah motosikal dalam simpanannya meskipun sebahagiannya sudah dijual.

Achey memberitahu kebanyakkan motosikal yang dimilikinya itu merupakan barang cagaran individu yang membuat pinjaman wang daripadanya. Bagaimanapun, ramai yang tidak mengambil semula motosikal mereka.

BACA: Teringin Anak Sendiri, Achey & Isteri Nak Buat Rawatan IVF

“Punca motor saya jadi banyak sebab orang datang kepada saya kata ‘Achey nak pakai RM500, tapi aku tak ada benda nak ganti, aku ada motor’. Tengok-tengok motor yang nak dijadikan cagaran pun duduk belakang reban.

“Bila dah senang, kata nak ambil balik, tapi rata-ratanya tak ambil balik pun, pening juga saya. Kita tengok motosikal itu pun rare, jadi ambil dan baiki, itu yang jadi banyak,” katanya kepada Astro Gempak

Dalam pada itu, Achey berkata ada sebahagian daripada koleksi motosikalnya juga sudah dijual untuk dijadikan modal ketika membeli rumah. Ujarnya, disebabkan jumlah yang banyak dia terpaksa menyimpan motosikal tersebut di tempat berasingan.

“Di kampung simpan sikit, sana sikit, sini sikit. Banyak tempat. Contohnya motosikal jenama Modenas Kriss ada empat buah, SYM ada tiga buah. Satu jenis ada banyak yang sama,” katanya.

Kata Achey lagi, ada sebahagian koleksinya itu juga yang dibeli, namun dia bukanlah peminat motosikal berkuasa besar tetapi lebih kepada motosikal untuk sukan motocross.


PU Azman Dikecam Buat Akaun TikTok

Nama pendakwah muda Pencetus Ummah (PU) Azman sememangnya sangat dikenali ramai lebih-lebih lagi dikalangan anak-anak muda yang lebih senang bertanyakan soalan mengenai agama kepadanya.

Mungkin untuk lebih mendekati anak muda, PU Azman memaklumkan dia juga sudah mempunyai akuan TikTok dengan menggunakan nama @puazman. Bagaimanapun, ada yang segelintir netizen yang kurang senang dengan tindakannya itu.

Netizen berpendapat aplikasi tersebut bukanlah sebuah platform yang baik walaupun niat PU Azman hanya sekadar mahu menyebarkan dakwah kepada peminat dan mencadangkan untuk membuka saluran YouTube.

Tambah mereka, TikTok lebih sinonim kepada anak muda yang ingin berhibur dan dipenuhi dengan video-video tidak elok untuk dilihat seperti gambar perempuan yang tidak menutup aurat dan pelbagai lagi.

Post pertama di tik tok. Cecuber jer. Sesikit dulu. . Ada orang cakap tik tok tempat tengok dedah aurat. Memang tak dinafikan. Dedah aurat ni tak payah tunggu tik tok. Dalam semua media sosial pun ada. . Kau yang tentukan niat kau pergi sana. Dah kau mencari, memanglah dapat. . Kau asik terperangkap dengan persepsi, tapi kau sendiri tak ubah.

A post shared by  PU Azman (@puazmanofficial) on Oct 18, 2020 at 6:20pm PDT

Tidak melatah dengan teguran tersebut, PU Azman tidak menafikan ada perkara negatif ditayangkan di TikTok, namun sebagai pengguna yang bijak mereka perlulah memperbetulkan niat masing-masing.

“Ada orang cakap TikTok tempat tengok dedah aurat. Memang tak dinafikan. Dedah aurat ni tak payah tunggu TikTok. Dalam semua media sosial pun ada.

“Kau yang tentukan niat kau pergi sana. Dah kau mencari, memanglah dapat. Kau asYik terperangkap dengan persepsi, tapi kau sendiri tak ubah,” jawabnya.

Betul apa yang dikatakan oleh PU Azman, jika ada niat tidak baik dalam menggunakan media sosial maka jadilah tidak baik. Jadi gunakan media sosial dengan sebaik mungkin.


Fad Bocey, Isteri Selamat Timang Anak Keempat

Tahniah diucapkan kepada pelawak Fad Bocey dan isteri, Nur Syahirah A. Rahman atau Syaheera yang selamat menimang cahaya mata keempat mereka di sebuah pusat perubatan swasta pagi tadi.

Berita gembira itu dimaklumkan oleh Fad menerusi Instagram sebentar tadi. Fad memberitahu isterinya selamat melahirkan bayi lelaki yang diberi nama Ibrahim Jibriel pada jam 4.41 pagi tadi.

BACA: Tak Sempat Tatap Kali Terakhir, Fad Bocey Cium Baju Arwah Abam

Menerusi perkongsian itu, Fad meluahkan rasa syukur proses kelahiran anaknya itu berjalan dengan lancar dan keadaan isteri serta bayi mereka berada dalam keadaan yang baik.

Fad turut menzahirkan ucapan terima kasih kepada yang mendoakan keluarga mereka serta buat isterinya yang sanggup bertarung nyawa untuk melahirkan zuriat keempat mereka.

Fad dan isteri mendirikan rumah tangga pada 14 Mac 2015 dan dikurniakan tiga cahaya mata iaitu sepasang kembar lelaki, Favian Adrazin Hayyan dan Favian Adrazin Zayyan, 5, dan Nur Aminah Mishal, 2.


Lebih RM1.7 Billion Diperuntukkan Kerajaan Bagi Memerangi Penularan COVID-19

Kerajaan telah memperuntukkan lebih RM1.7 bilion bagi memerangi penularan COVID-19 yang disalurkan melalui 14 kementerian dan kerajaan negeri sejak Februari lepas. Ini termasuk RM1 bilion kepada Kementerian Kesihatan Malaysia (KKM); RM250 juta kepada Agensi Pengurusan Bencana Negara (NADMA); dan RM247 juta kepada Kementerian Dalam Negeri (KDN).

Kerajaan tetap komited dalam usaha memerangi penularan wabak COVID-19 di seluruh negara, dan akan sentiasa memastikan barisan hadapan serta sistem kesihatan mempunyai dana yang mencukupi untuk melindungi rakyat.

Menurut Menteri Kewangan, Tengku Dato’ Sri Zafrul Tengku Abdul Aziz, kerajaan tidak teragak-agak untuk menambah peruntukan kewangan sekiranya perlu untuk berbuat demikian terutamanya bagi memenuhi keperluan frontliners atau petugas barisan hadapan.

Di saat gelombang terbaru COVID-19 melanda Sabah, Kerajaan, melalui KKM, telah menyalurkan peruntukan tambahan sebanyak RM44 juta untuk mengukuhkan barisan hadapan kesihatan negeri. Ini meliputi penambahan peralatan perlindungan diri (PPE), bekalan perubatan, dan kelengkapan perubatan seperti katil pesakit serta alat bantuan pernafasan atau ventilators.

Selain itu, Kerajaan melalui Majlis Keselamatan Negara (MKN) baru-baru ini juga telah meluluskan peruntukan tambahan sebanyak RM50 juta kepada NADMA untuk menyokong usaha menangani penularan wabak tersebut. Kedua-dua peruntukan tambahan ini selaras dengan komitmen bagi memastikan kesiapsiagaan dalam menghadapi peningkatan jangkitan COVID-19 di seluruh negara.

Pada masa yang sama, pihak Kerajaan sangat tersentuh dengan sokongan orang ramai, termasuk komuniti perniagaan, yang mendalami semangat #kitajagakita, melalui sumbangan derma berbentuk tunai, makanan, peralatan kesihatan dan pelbagai lagi bagi menangani wabak COVID-19.

Ini termasuk sumbangan kepada Tabung COVID-19 KKM yang telah diaktifkan semula pada 16 Oktober lalu atas permintaan pelbagai pihak yang ingin membuat sumbangan tunai susulan peningkatan kes jangkitan baru-baru ini. Tabung ini telah dilancarkan pada kali pertama dari 23 Mac hingga 31 Mei 2020.

Tabung COVID-19 KKM adalah usaha pihak Kerajaan untuk memudahcara niat murni rakyat yang ingin memberikan sumbangan secara sukarela. Penyediaan saluran rasmi ini juga bertujuan mengurangkan risiko orang ramai ditipu oleh pihak tidak bertanggungjawab, sekaligus memastikan derma yang dihulurkan akan mencapai objektifnya.

Secara keseluruhannya, sejak bulan Februari 2020, pihak Kerajaan telah menerima sejumlah RM44.7 juta dalam bentuk derma daripada pihak individu, perniagaan dan juga pelbagai organisasi. Dana ini hanya untuk kegunaan memerangi wabak COVID-19, dan setakat ini, sebanyak RM33.1 juta telah digunakan untuk pembelian PPE dan kelengkapan perubatan yang dibekalkan kepada institusi kesihatan di seluruh negara.

Jelas Tengku Zafrul, beliau ingin menegaskan bahawa Kerajaan tetap komited terhadap usaha menentang wabak COVID-19, dan bersedia menambah peruntukan, jika ada keperluan.

Beliau juga ingin menyeru semua pihak agar bekerjasama dalam menangani kenyataan dan berita palsu, dan mengelak daripada memberikan gambaran yang salah tentang keadaan semasa COVID-19 sehingga menimbulkan kebimbangan rakyat.

“Apa yang lebih penting adalah untuk kita menumpukan perhatian kepada usaha melindungi nyawa, memastikan kelangsungan kehidupan, perniagaan serta ekonomi dalam norma baharu. Marilah kita semua terus memainkan peranan masing-masing bagi memutuskan rantaian jangkitan wabak ini dan seterusnya memulihkan negara demi kesejahteraan dan kemakmuran bersama.”


Seniman Percaya Ada Selebriti Terbabit Sindiket Pelacuran Kelas Atasan

Semalam, industri hiburan tanah air dikejutkan dengan pendedahan oleh sumber Suruhanjaya Pencegahan Rasuah Malaysia (SPRM) dimana ada segelintir artis dan Instamous dipercayai terlibat dalam sindiket pelacuran kelas atasan.

Susulan itu, Persatuan Seniman Malaysia (Seniman) tidak menolak dakwaan kewujudan selebriti terbabit dalam sindiket itu. Bagaimanapun Zed Zaidi berkata, ia hanya membabitkan segelintir kecil selebriti yang mencari kemewahan secara mudah.

“Mereka menggunakan media sosial untuk menunjukkan kemewahan yang tidak setara dengan pendapatan mereka. Ia sekali gus menunjukkan yang mereka mungkin terbabit dengan perkara itu.

“Apa yang kita bimbangkan adalah hanya disebabkan segelintir selebriti, ia boleh mencemarkan imej industri hiburan tanah air,” katanya kepada Harian Metro.

Dalam pada itu, Zed berkata dengan peluang kerja yang terhad dan krisis pandemik COVID-19 secara tidak langsung membuatkan mereka terjebak dengan kegiatan negatif itu.

“Seniman sebenarnya boleh bekerjasama dengan agensi-agensi kerajaan yang terbabit bagi menyediakan garis panduan terhadap perkara ini.

“Namun, jika kita lihat dengan kes yang berlaku sekarang, perkara ini perlu diserahkan kepada pihak berkuasa seperti Polis Diraja Malaysia (PDRM), Suruhanjaya Pencegahan Rasuah Malaysia (SPRM) dan agensi terbabit untuk urusan lanjut.

Kata Zed lagi, pihak Seniman juga mempertimbangkan untuk menyerai hitam selebriti yang didapati bersalah. Selain pelacuran, Seniman tegas membanteras isu pengubahan wang haram, rasuah, jenayah dan lain-lain membabitkan golongan selebriti.


Isteri & Anak Kena Kuarantin, Shuk Sahar Hanya Dapat Jumpa Depan Pagar

Terpaksa berjauhan dengan keluarga berikutan isteri dan anak-anaknya menjalani kuarantin kendiri selama dua minggu di rumah, pelawak dan penyampai radio Shuk Sahar tidak dapat menahan perasaan rindu.

Menerusi perkongsian di Instagram, Shuk berkata dia sanggup ke rumah untuk bertemu dengan isteri dan anaknya meskipun terpaksa melihat dari jauh sahaja. Kata Shuk dia tidak dapat membayangkan rasa rindu untuk memeluk keluarganya itu.

saya dh hampir 2minggu tak jumpa dengan family saya, saya rindu sangat nak peluk anak2 dan wife saya, tapi sebab kan family saya kena quarintine, langsung tak dapat nak jumpa, jadi saya ambik keputusan untuk jumpa jugak mereka walaupun hanya di depan pagar rumah,

A post shared by  ????? ?? ????????? (@shuk_hotfm) on Oct 18, 2020 at 5:18am PDT

“Ayah rindu Ain tapi tak dapat peluk Ain. Saya dah hampir 2 minggu tak jumpa dengan keluarga saya, saya rindu sangat nak peluk anak-anak dan isteri saya,

“Tapi sebabkan keluarga saya kena kuarantin, langsung tak dapat nak jumpa, jadi saya ambil keputusan untuk jumpa jugak mereka walaupun hanya di depan pagar rumah,” tulisnya.

Shuk turut memuat naik video memaparkan dia hanya berdiri di luar rumah dan berborak dengan anak perempuannya. Video tersebut ternyata mengundang rasa sebak di kalangan netizen.

Dalam pada itu, Shuk memberitahu dia terpaksa keluar dan menetap di sebuah hotel berdekatan pejabatnya di Petaling Jaya berikutan isteri dan anak-anaknya perlu dikuarantin selepas pulang dari Sabah.

“Sebenarnya selama beberapa hari ini saya bukan duduk di rumah sebab isteri dan anak-anak bawa balik dari Sabah. Jadi mereka self-quarantine di rumah dan saya kena keluar.

“Saya duduk dekat hotel berdekatan dengan pejabat. Hari ini saya rasa rindu sangat dengan mereka, nak pergi tengok mereka. Dapat tengok depan pun pun jadilah,” katanya.


Kamal Adli, Uqasha Senrose Pergi Kursus Kahwin?

Keserasian Kamal Adli dan Uqasha Senrose di dalam drama gandingan mereka dan di luar set penggambaran membuatkan ramai mahu melihat mereka bercinta di dunia realiti. Bagaimanapun, kedua-duanya mengatakan mereka hanya kawan baik sahaja.

Bagaimanapun, baru-baru ini pasangan pelakon itu dikatakan sudah menghadiri kursus perkahwinan. Menerusi perkongsian video di Instagram, Michael Ang ada bertanyakan soalan tersebut pada Kamal dan Uqasha.

BACA: Luah Rasa Rindu, Kamal Adli & Uqasha Senrose Hangat Bercinta?

Salam semua! ? KAMAL ADLI N UQASHA SENROSE PERGI KURSUS KAHWIN KAT KUANTAN! Kau org rasa ni gimmick Atau KISAH BENAR! Kau org rasa mana satu? Yg pasti u all semua kenal I kan! Jarang I buat gimmick2 mcm ni! @uqashasenrose2 @kamaladli Yg penting [email protected] 10pm Jgn lupa tgk #perempuantanpadosa kat Astro Ria n RiaHD luv u all n stay safe

A post shared by  Michael Ang (@michaelang38) on Oct 18, 2020 at 9:09pm PDT

Dalam video berkenaan Michael mendakwa dia ada mendengar kedua pelakon itu mengikuti kursus perkahwinan sama ada di Kuantan atau Perlis dan meminta mereka mengakuinya.

“Janganlah sembunyi kalau pergi kursus kahwin. Dekat mana Perlis? Kuantan? Siap dengan imam semua aku dengar,” katanya dalam video itu.

Bagaimanapun, Kamal dan Uqasha yang duduk bersebelahan di atas sofa tidak memberikan sebarang reaksi. Menurut Michael, dia jarang mahu membuat gimik seperti itu di media sosial.

“Anda rasa ini gimik atau kisah benar. Anda rasa mana satu? Apa yang pasti anda kenal saya kan? Jarang saya buat gimik macam ini,” tulisnya.

Bagaimanapun, memetik laporan Harian Metro, Kamal Adli menafikan dakwaan tersebut dan mengatakan video yang dimuat naik Michael itu hanya sekadar gurauan semata-mata.

Kamal dan Uqasha dikatakan mula akrab sejak membintangi drama Setelah Terlafaznya Akad arahan Michael Ang, tahun lalu. Kedua mereka sering memuat naik gambar bersama, malah Uqasha juga dilihat beberapa kali menemani Kamal menghadiri acara membabitkan ahli keluarga.


Nabil Ahmad Hidap Angin Pasang, Masih Bergantung Pada Ubat

Tiada muncul pada konsert pertama Gegar Vaganza minggu lalu, bagaimanapun Nabil Ahmad mendedahkan dia diserang penyakit hernia (angin pasang) hingga menyebabkan tidak dapat beraksi di pentas Ahad lalu.

Nabil berkata meskipun pernah menjalani pembedahan beberapa tahun lalu namun dia masih berisiko untuk berdepan serangan penyakit yang sama sekiranya dia mengabaikan kesihatan.

“Saya kena serangan angin asang tetapi tidak serius. Saya pernah menjalani rawatan untuk penyakit ini beberapa tahun lalu tapi ia datang balik secara tiba-tiba.

“Sakit memang sakit, senak sampai tak boleh bangun! Siapa yang ada pengalaman faham apa yang saya lalui. Sekali dia serang sumpah tak nak kena lagi,” katanya kepada Gempak.

Dalam pada itu, Nabil memberitahu dia semakin pulih namun masih bergantung pada ubat-ubatan dan perlu menjalani pemeriksaan berkala. Malah, doktor menasihatinya untuk menjaga kesihatan dan tidak terlalu aktif bekerja.

“Sekarang sudah beransur pulih, tinggal 10 peratus lagi bergantung pada ubat-ubatan dan berulang-alik ke hospital. Saya dinasihatkan untuk sentiasa bersenam, menjaga kesihatan sebab saya terlalu aktif keluar bekerja. Berdiri lama-lama dan stress.

“Makan pun tak jaga, tidur lambat. Jadi, sentiasalah jaga kesihatan diri! Kita selagi tak kena peringatan, malas jaga diet. Kadang-kadang kita lupa umur semakin meningkat. Ini merupakan satu peringatan yang sangat baik dari Allah,” tambahnya.


“Jangan Mengata Anak Orang, Anak Kita Tak Tahu Macam Mana Nanti”

Bukan mudah bergelar selebriti kerana setiap tindak tanduk pasti akan menjadi perhatian ramai. Malah, sebagai selebriti perlu bersedia untuk berdepan dengan kritikan dan pandangan negatif daripada orang ramai.

Baru-baru ini menerusi satu perkongsian, Ayda Jebat memberi kata nasihat buat netizen yang sering menghakimi seseorang tanpa melihat diri mereka sendirI terlebih dahulu.

Kata Ayda, lebih baik tidak mengata mengenai orang lain kerana kita sendiri tidak tahu apa kana terjadi di masa hadapan dan pengakhiran kita kelak.

Turut memuat naik foton bersama tunangnya Nabil Mahir, Ayda turut menasihatkan tidak perlu mengata ibu atau bapa tunggal kerana kita tidak tahu perkahwinan kita macam mana nanti.

“Jangan mengata anak orang, anak kita tak tahu lagi macam mana nanti. Jangan mengata ibu tunggal atau bapa tunggal, perkahwinan kita tak tahu lagi macam mana nanti.

“Senang kata jangan mengata semua oranglah. Diri kita pun tak tahu macam mana pengakhirannya nanti,” tulisnya.

Diruangan komen, rata-rata netizen bersetuju dengan kenyatannya itu. Bagaimanapun, ada netizen mengatakan adakalanya perkara yang dikatakan itu adalah satu teguran dan bukan dengan niat mahu mengata.


Anzalna Nasir Tak Cukup Tidur Jaga Anak Demam

Menerusi satu perkongsian di Instagram, pelakon Anzalna Nasir memaklumkan anaknya, Mohamad Eidrees yang baru berusia setahun mengalami demam panas sejak beberapa hari lalu.

Menurut Anzalna, suhu badan anaknya itu mencecah hampir 40 darjah selsius sehingga terpaksa dikejarkan ke hospital. Katanya lagi, dia mahu tempatkan anaknya di wad namun melihat keadaan sekarang terpaksa membatalkan hasratnya itu.

BACA: Anzalna Nasir Akui Ketagih Shopping Online, Setiap Hari Nak Membeli

Over the last few days, Eidrees has been unwell. He got a fever. His temperature had reached 39.5. Bawa ke emergency terus! Nak ikutkan hati nak admit tetapi macam-macam dalam kepala dengan keadaan sekarang ni. So the doctor advised suruh monitor and bagi ubat dulu and im so pleased that we made the right decision to take him back home. Monitor dari rumah biarpun tak cukup tidur dan rehat tetapi happy dan lega sangat bila tengok Eidrees back to normal. Syukur Alhamdulillah. High five! ?? @hanif_zaki good team work! #16MonthsOld

A post shared by  Anzalna Nasir (@anzalnanasir88) on Oct 18, 2020 at 6:00am PDT

“Sejak beberapa hari lalu, Eidress tidak sihat. Dia demam. Suhu badannya, cecah 39.5 darjah selsius. Bawa ke emergency (jabatan kecemasan) terus!

“Nak ikutkan hati, nak admit (masuk wad), tetapi macam-macam dalam kepala dengan keadaan sekarang ini,” katanya.

Anzalna berkata tas nasihat doktor, dia kemudian membawa pulang Eidrees untuk dipantau keadaan kesihatannya di rumah sahaja. Ujarnya, meskipun tidak cukup tidur menjaga anaknya namun dia gembira apabila Eidress sudah sembuh.

“Jadi, doktor nasihatkan suruh pantau dan bagi ubat dulu. Saya bersyukur kami buat keputusan yang betul untuk bawanya pulang ke rumah.

“Pantau dari rumah biarpun tak cukup tidur dan rehat, tetapi gembira dan lega sangat bila tengok Eidress kembali seperti sedia kala. Syukur Alhamdulillah,” tulisnya.


Yatt Hamzah Teringin Berniqab, Sampai Menangis Beritahu Suami

Hangat diperkatakan seorang selebriti popular sudah berniqab, pelakon Yatt Hamzah memberitahu dia juga mempunyai niat yang sama untuk melakukan penghijrahan seperti itu.

Menerusi perkongsian di Instagram, Yatt berkata dia pernah menangis ketika menyuarakan hasrat itu kepada suaminya, Zulfadhli Khiruddin namun masih belum kuat untuk berbuat demikian.

“Pernah post gambar ini Jumaat beberapa minggu lalu kalau perasan. Sebelum keguguran dulu. Masa ni tak tahu sedang hamil. Emosi memang tak stabil, patutlah begitu, rupanya sedang hamil.

“Masa ni memang teringin sangat nak berniqab atau at least berpurdah dulu. Tapi tak kuat lagi. Sungguh-sungguh teringin. Wallahi teringin sampai menangis beritahu suami,” tulisnya.

Turut memuat naik gambarnya berniqab, Yatt meluahkan rasa teruja apabila melihat rakan sekeliling kini sudah berubah ke arah yang lebih baik. Malah, Yatt turut meminta orang ramai mendoakan dirinya diberi kekuatan untuk menjadi lebih baik.

“Lihat sahabat-sahabat sekeliling sudah mulakan dulu. Diri jadi teruja.MashaaAllah kuatnya mereka. Jadi inspirasi dan motivasi buat diri ini.

“Mohon doakan Bonda bernama Haryati binti Hamzah ini dan semua wanita lain yang sedang struggle untuk jadi lebih baik diberikan kekuatan dalam perjuangan (Mujahadah) ini. Mohon sokongan dan doa semua,” tulisnya lagi.


“Saya Tak Bakar Tudung, Jangan Fitnah”

Hampir lima tahun berhijab, pelakon Sarah Hildebrand membuat keputusan mengejutkan untuk tidak lagi bertudung. Menurut Sarah, dia mempunyai alasan tersendiri mengapa dia mengambil keputusan untuk tidak lagi berhijab.

Meskipun ramai yang tidak putus-putus memberikan kata-kata nasihat kepada pelakon itu ada netizen yang mengecam serta mengaitkan Sarah dengan kontroversi pelancaran tudung seorang selebriti.

Malah, ada yang mengambil kesempatan mengungkit tindakan Sarah dengan mendakwa pelakon berdarah kacukan itu membakar tudung-tudung jenama selebriti berkenaan serta lantang mengkritik selebriti itu.

Sarah bagaimanapun tampil menafikan perkara itu serta meminta netizen supaya menghentikan fitnah terhadapnya.

“Hanya dua perkara saya nak jelaskan tentang isu Zouk. Yang pertama, saya tidak bercakap tentangnya di ruangan IG Live dan yang kedua, saya tidak membakar hijab-hijab tersebut. Jangan memfitnah, terima kasih” katanya.

Menerusi satu lagi muat naik di Insta Story, Sarah turut memohon agar suaminya, Otto Gillen tidak dikaitkan dengan keputusannya membuka tudung kerana segala tohmahan netizen itu adalah fitnah.

Beberapa hari lalu, perkongsian Sarah atau nama sebenarnya Nur Sarah Marie Hildebrand mengejutkan ramai apabila pelakon itu memuat naik gambar memaparkan dirinya tidak bertudung bersama suami.


Artis Raih RM40,000 Puaskan Nafsu Seks Orang Kenamaan

Memetik Utusan Malaysia, ada segelintir artis dan Instamous dipercayai terlibat dalam sindiket pelacuran kelas atasan berikutan penampilan mewah luar biasa mereka dalam sekelip mata.

Menurut sumber Suruhanjaya Pencegahan Rasuah Malaysia (SPRM), golongan artis dan Instafamous ini dibayar antara RM20,000 hingga RM40,000 untuk satu malam sebagai pelampias nafsu orang kenamaan.

Kegiatan tersebut dipercayai telah lama berlaku dalam industri hiburan dan mereka yang terlibat sanggup menggadai maruah demi ‘duit segera’. Malah, salah seorang suspek daripada sindiket Macau Scam baru-baru ini menjadi orang tengah.

“Isu skandal seks ini muncul rentetan daripada timbulnya kes Macau Scam yang mengejutkan negara baru-baru ini yang mana ia turut melibatkan golongan artis tanah air.

“Dipercayai, salah seorang suspek daripada kes Macau Scam itu adalah antara orang tengah yang menjadi ‘penghubung’ kelompok selebriti dan instafamous yang didekati dan kemudiannya menawarkan harga tertentu untuk kegiatan pelacuran kelas atasan itu.

Dalam pada itu, kata sumber lagi mereka mempunyai nama beberapa artis dan instafamous popular tanah air namun senarai tersebut tidak boleh didedahkan kepada umum.

“Orang tengah yang terlibat berkemungkinan tidak melakukannya demi wang. Tetapi lebih cenderung untuk meraih reputasi dan pengaruh dalam gelanggang mereka.

“Bagaimanapun, tidak dapat disangkal dakwaan hasil bayaran aktiviti ‘menjual’ artis dan instafamous ini mungkin adalah antara sumber pendapatan yang menyumbang kepada gaya hidup mewah suspek.

“Kita tidak menyebut siapakah individu-individu terbabit, tetapi siapa yang makan cili, dia akan terasa pedasnya,” katanya.

Sementara itu, pihak SPRM kini sedang memantau media sosial artis-artis dan instafamous yang mempamerkan kemewahan hidup berlebih-lebihan sedangkan pendapatan sebenar melalui hasil lakonan, nyanyian dan perniagaan tidak seberapa.


Datin Alyaa Bengang Suami Dituduh Lari Lompat Pagar SPRM

Beberapa hari lalu hangat diperkatakan mengenai isu individu yang didakwa terlibat dalam sindiket Macau Scam dan perjudian berjaya melarikan diri dengan melompat pagar Suruhanjaya Pencegahan Rasuah Malaysia (SPRM).

Bagaimanapun, individu yang ditahan membantu siasatan berhubung kes tersebut iaitu Datin Alyaa Syuhaila meluahkan rasa bengang di Instagram miliknya apabila suaminya Datuk Seri Addy Kanna dituduh sebagai individu yang melarikan diri.

Kata Alyaa lagi, dia turut kecewa apabila netizen mencaci dan menghina fizikal serta bentuk badan suaminya serta yang menyamakan dengan binatang yang haram dimakan oleh Muslim iaitu babi.

“Asal Datuk Seri je suami saya kena. Asal lari je suami saya kena tuduh. Siap orang panggil gemuk babi bagai. Kenapa, keluarga korang tak ada yang gemuk ke? Tanya je, ke muka diaorang macam babi?

“Lepas ni apa korang nak tuduh? Terutamanya media yang suka viralkan benda belum sahih! Yang netizen pun sibuk nak hukum orang lain, acah-acah ahli syurga. Sendiri tak cermin muka, cakap macam tak ada agama. Dasar manusia munafik,” tulisnya.

Dalam pada itu Alya turut meminta netizen supaya berhenti mengada-adakan cerita selagi mereka belum disabitkan kesalahan kerana bimbang boleh jatuh fitnah jika tiada bukti. Ujarnya, kes masih dalam siasatan dan mereka memberi kerjasama penuh untuk membantu pihak SPRM.

Menerusi satu perkongsian di Insta Story lagi, dia sebelum ini pernah menjelaskan bahawa mereka tidak terlibat dengan kegiatan haram tersebut dan disebabkan itulah akaun media sosial masih aktif seperti biasa.

“Saya pernah cakap sebelum ini saya dan suami tiada kaitan dengan Macau Scammer ini. Kalau saya menipu duit orang dah lama saya lari dan tutup akaun IG ni. Tapi orang fitnah kami sana sini cakap kami Macau Scam. Ada berita mentioned nama kami?,” katanya.


“Yang Penting Saya Sudah Buat Kerja”

Baru-baru ini pelakon kecil manis Ruhainies ada memuat naik foto aksi mesra dengan pelakon Zul Ariffin, timbul spekulasi dikalangan netizen yang tertanya-tanya adakah mereka sedang hangat bercinta.

Malah, ada yang kurang senang dengan foto berkenaan. Tidak ambik kisah dengan persepsi yang dilemparkan, Ruhainies mengakui dia selesa bergandingan dengan pelakon berbadan sasa itu dan tidak sangka Zul seorang yang kelakar.

BACA: Sambut Hari Jadi 15 Kali, Ruhainies Janji Ini Sambutan Terakhir Tahun 2020

“Saya tak kisah orang nak kata cinta lokasi atau apa. Bagi saya ia adalah perkara biasa. Mana-mana penggambaran pun, orang akan buat spekulasi sama malah peminat mengharapkan hero dan heroin bersatu secara realiti.

“Saya okay saja dengan persepsi mereka. Apa yang penting saya sudah buat kerja. Diakui, berlakon dengan Zul sangat mudah. Sebelum ini saya dengar Zul seorang yang garang dan macam-macam lagi.

“Tapi, apabila mula berlakon sama, dia sebaliknya. Dia jenis ‘happy go lucky’, kelakar dan kami sekepala. Memang seronok dapat berlakon bersama. Suka berkawan dengan dia,” katanya.

Dalam pada itu, Ruhainies berkata di beri peluang untuk bekerjasama dengan pelakon, pengarah dan pasukan yang bagus adalah satu rezeki dalam bekerja.

“Bukan saja pelakon yang ‘best’, tapi pengarah dan kru juga ‘best’. Bagi saya ini satu rezeki dalam bekerja. Tak sedar kami dah nak habis ‘shooting’,” katanya.


Empat Tahun Menanti, Shah Iskandar Selamat Timang Anak Pertama

Genap seminggu kelahiran, pelakon Shah Iskandar mengumumkan isterinya, Siti Sarah Mohd Noor telah pun selamat melahirkan anak sulung mereka di sebuah pusat perubatan di Shah Alam, minggu lalu.

Berkongsikan berita gembira itu di Instagram, anak sulung mereka seberat 3.66 yang diberi nama Yusuf Zulkarnaen selamat dilahirkan secara pembedahan pada jam 2.02 petang pada tarikh istimewa 10.10.2020

“Alhamdulillah, proses kelahiran berjalan dengan lancar tambahan pula semua petugas di hospital itu menjadikan perjalanan kami sangat menyenangkan.

“Saya ambil keputusan untuk berehat dari laman sosial selama tuuh hari untuk berikan perhatian pada isteri dan anak saya,” katanya.

Menerusi perkongsian itu, Shah meluahkan rasa syukur proses bersalin berjalan dengan lancar dan mengucapkan terima kasih kepada keluarga mentua serta berharap dapat membawa pulang anak dan isterinya ke Singapura untuk bertemu keluarganya.

Shah mendirikan rumah tangga dengan Siti SArah di The Ballroom At East Coast, Singapura pada Januari 2016.


Chacha Maembong Berang Dituduh Kawan Baik Suspek Cuci Duit Haram

Baru-baru ini hangat diperkatakan mengenai sindiket Macau Scam di Malaysia yang menggunakan populariti artis untuk menjalankan kegiatan ‘mencuci’ duit haram melalui pelbagai usaha sama dan perniagaan sah.

Timbul dakwaan kononnya memperolehi dana perniagaan dari individu berstatus ‘Datuk’ yang sedang disiasat oleh SPRM, Chacha Maembong menafikan sekeras-kerasnya. Ujarnya, susulan dakwaan tersebut dia dikecam sehingga menjejaskan reputasinya.

A post shared by  Chacha Maembong (@chacha_maembong) on Oct 16, 2020 at 11:52pm PDT

“Saya diberitahu ada beberapa individu di media sosial telah mengeluarkan kenyataan finah dan tidak benar terhadap saya.

Dikatakan saya memulakan perniagaannya daripada individu bergelar Datuk dan saya terlibat dalam aktiviti macam scam dan juga perjudian online. Saya menafikan sekeras-kerasnya fitnah dan kenyataan palsu itu.

“Sebelum pembocoran macau scam, saya tidak mengenali Datuk itu dan tidak pernah berhubung dengan dia,” tulisnya di Instagram.

Tular gambarnya bersama beberapa individu yang sedang disiasat SPRM atas tuduhan pengubahan wang haram dipercayai di sebuah kelab malam, Chacha berkata gambar itu diambil sekitar tiga tahun lalu dan hubungan mereka sekadar kenalan sahaja.

Jelas Chacha produk keluaran dan perniagaannya itu tiada kaitan dengan kes tersebut dan ia merupakan merupakan kerjasama dengan sebuah syarikat ternama di Malaaysia serta Asia.

“Saya juga ingin mengesahkan bahawa gambar yang tular di media sosial itu diambil sekitar Januari 2017 dan ketika pertama kali saya bertemu dengan ‘Datin’ itu sebagai kenalan dan bukan sebagai rakan karib.

“Saya juga ingin menegaskan bahawa sumber dana perniagaan saya merupakan hasil titik peluh saya. Ia tiada kaitan dengan penglibatan dana atau modal dari sumber lain,” katanya.

Dalam pada itu, Chacha berharap pihak berkenaan berhenti menyebarkan fitnah dan kenyataan tidak benar mengenai perniagaannya serta membuat permohonan maaf secara bertulis kepadanya.


“Hisap Shisha Adalah Gaya Hidup Saya”

Baru-baru ini tindakan pelakon Ramona Zam Zam memuat naik fotonya sedang menghembuskan asap shisha di tepi pantai ketika bercuti di sebuah pulau di Johor mengundang kecaman netizen yang mendakwa tindakannya itu adalah tidak sopan.

Malah, ada yang mengecam serta menuduhnya bangga menayang aksi tersebut. Enggan berdiam diri, Ramona berkata dia langsung tidak berasa bangga menghisap shisha sebaliknya ia merupakan sebahagian gaya hidupnya.

BACA: Kaki Ramona Zamzam Calar Balar Kena Batu Karang Ketika Bercuti

“Saya berkahwin dengan lelaki warga Palestin. Menghisap shisha menjadi rutin kehidupan kami.

“Emak mertua juga sediakan shisha selepas bernikah. Bahkan kakak ipar akan datang ke rumah saya untuk menghisap shisha sekiranya suaminya keluar bekerja,” katanya kepada Kosmo!

Dalam pada itu, Ramona memberitahu dia tidak meminta untuk netizen menyukai aktiviti yang dilakukannya itu kerana dia hanya sekadar berkongsi kegiatan hariannya di media sosial miliknya.

Ramona mendirikan rumah tangga dengan Rami Alashkar pada 1 Mei 2015 dan dikurniakan seorang anak perempuan.


Pose Pegang Payudara, Netizen Suruh Shaheizy Sam Padam Gambar Isteri

Selesai menjalani kuarantin 14 hari selepas membantu abang iparnya berkempen di PRN Sabah baru-baru ini, pelakon Shaheizy Sam kembali menjalani rutin hariannya seperti biasa.

Menerusi perkongsian di Instagram, Sam ada memuat naik gambar bersama isterinya, Syatilla Melvin memaklumkan bahawa mereka sedang menyiapkan content terbaru untuk saluran YouTube mereka, SamTillaTV.

BACA: Peminat Nampak Di Genting Highlands, Shaheizy Sam Ingkar Arahan Kuarantin?

Namun gambar yang dikongsikan oleh Sam itu mengundang rasa kurang senang nitizen yang melihatnya dimana gambar itu memaparkan Syatilla seolah-olah sedang memegang payudara.

Kata netizen, mungkin Syatilla tidak berniat sebegitu namun gambar itu boleh menimbulkan fitnah. Malah, ramai netizen menasihatkan Sam supaya memadam gambar berkenaan.

Bagaimanapun, menerusi hasil pemerhatian gambar tersebut masih lagi ada di Instagram Sam dan seolah pelakon itu tidak endah dengan apa yang diperkatakan netizen.

Dalam pada itu, ada netizen mendakwa foto tersebut sengaja dimuat naik untuk mencetuskan kontroversi dan untuk meraih perhatian semata-mata.


Brek Motor Mahal Kena Curi, Alif Satar Mohon Pencuri Bertaubat

Semalam satu menerusi perkongsian di Instagram, Alif Satar meluahkan rasa kecewa apabila komponen brek motosikal berkuasa tingginya dicuri di parkir kondominium tempat tinggalnya.

Turut memuat naik dua keping foto di bahagian brek pada motosikal miliknya model BMW S1000RR yang dicuri, Alif sempat mendoakan agar pencuri berkenaan segera bertaubat.

Salam jumaat!?? Nak pesan.. curi barang orang berdosa.. dan jangan main-main dengan doa orang yang teraniaya.. Kalau sesiapa kenal ada orang buat kerja macam ni, nasihatkan dia dan suruh dia bertaubat dan minta maaf dengan orang yang dia aniaya?? p/s Kasi on Al-Kahfi!!!!????

A post shared by  Alif Satar®? (@alifsatar) on Oct 15, 2020 at 7:38pm PDT

“Salam Jumaat! Nak pesan, curi barang orang berdosa. Jangan main-main dengan doa orang teraniaya. Parkir dekat kondominium sendiri, motor ada tapi brek tak ada. (Pencuri) potong ‘brake harness’ dan ‘brake calipers’.

“Kalau sesiapa kenal ada orang buat kerja macam ini, nasihatkan dia dan suruh dia bertaubat dan minta maaf dengan orang yang dia aniaya,” katanya.

Bagaimanapun, Alif berkata dia reda di atas apa yang berlaku dan beranggapan mungkin ada sesuatu yang lebih baik untuknya selepas ini.


Fazura Dipuji Tetap Cantik Dalam Tempoh Berpantang

Selamat menimang cahaya mata sulung pada 2 Oktober lalu, kehadiran Nur Fatima Aisya pastinya kurniaan terindah buat pasangan sensasi Fattah Amin dan Nur Fazura selepas dua tahun menantikan zuriat.

Terbaru, foto yang dimuat naik oleh Fazura menjadi perhatian ramai yang terpegun melihat pelakon berusia 37 tahun tetap cantik meskipun masih dalam tempoh berpantang.

Menerusi perkongsian itu, Fazura memberitahu dia membawa anaknya untuk menjalani pemeriksaan di hospital. Melihatkan foto tersebut, jelas terpancar kegembiraan di wajah Fazura sebagai seorang ibu.

Diruangan komen, rata-rata netizen kagum melihat kejelitaan pelakon itu yang tetap cantik dan menjaga penampilan. Malah, ramai yang menantikan perkongsian terbaru Fazura mengenai anaknya.

Dalam pada itu, netizen juga tidak sabar untuk melihat wajah Fatima Aisya yang sehingga kini belum didedahkan kerana Fattah dan Fazura memilih untuk tidak lagi mendedahkan anak mereka kepada umum memandangkan usia anaknya terlalu muda.


Rizalman Ibrahim Dilantik Ahli Lembaga Pengarah UiTM

Pereka fesyen terkenal, Datuk Rizalman Ibrahim hari ini dilantik sebagai Ahli Lembaga Pengarah Universiti Teknologi Mara (UiTM) oleh Kementerian Pengajian Tinggi Malaysia (KPT).

Berita gembira itu diumumkan oleh UiTm menerusi Facebook rasmi mereka petang tadi. Menteri Pengajian Tinggi, Datuk Dr Noraini Ahmad turut menzahirkan ucapan tahniah serta yakin bahawa Rizalman mampu memberikan sumbangan besar terhadap institut pengajian tinggi.

Tahniah kepada Dato' Rizalman Ibrahim atas pelantikan sebagaiAhli Lembaga Pengarah Universiti Teknologi Mara (UiTM).

Berdasarkan pengalaman yang ada, saya yakin Dato’ Rizalman mampu menyumbang kepakaran dan khidmat bakti terutamanya dalam bidang keusahawanan. pic.twitter.com/ePoTwyFfEg

Dalam pada itu, Rizalman menerusi akaun Instagram miliknya berjanji akan terus berkhidmat selagi kudrat dan bakatnya diperlukan.

yang terikat itu baldi yang dalam itu telaga yang manis itu budi yang ilmu itu harta Saya berjanji selagi hayat terkandung sebagai seorang rakyat Malaysia, sebagai bangsa Melayu, sebagai umat Nabi Muhammad SAW dan sebagai makhluk ciptaan Allah SWT.. saya pasti berkhidmat selagi diperlukan bakat dan kederat. . #uitm #uitmdihatiku . . . Terima Kasih tidak terhingga pada pengurusan Rizalman Ibrahim of Companies serta Yayasan RI di atas klip ini. . . *of course i have to announce this glorious occasion with a certain class and standard. . . . @hautecouturebyrizalman @glamweddings @glamreka_casa @rimaison @yayasan_ri @rinetwork.my

A post shared by  rizalman71 (@rizalman71) on Oct 16, 2020 at 1:48am PDT

Susulan pengumuman itu, rata-rata netizen mengucapkan tahniah kepada ikon fesyen negara itu atas pelantikan tersebut serta mengatakan Rizalman sememangnya layak memegang jawatan tersebut.

Rizalman yang memiliki lulusan Ijazah Sarjana Muda dalam Seni Lukis dan Seni Reka (Fesyen) UiTM itu bukan saja masyhur sebagai pereka fesyen berjaya malah cemerlang sebagai pereka hiasan dalaman, pengurus majlis, pengatur majlis perkahwinan serta personaliti TV.


“Allah Permudahkan Segalanya, Sekarang Saya Dah Tahu Kebenaran”

Umum mengetahui, September lalu balu Allahyarham Abam Bocey iaitu Nor Hidayah berpuas hati dengan keputusan Mahkamah Rendah Syariah Shah Alam hari ini berhubung tuntutan faraid yang difailkannya pada 15 Julai lalu.

Menerusi perkongsian terbaru di Instagram, Hidayah meluahkan rasa syukur Allah telah mempermudahkan segala urusannya dan di hari Jumaat yang mulia dia akhirnya mengetahui kebenaran.

BACA: Lapan Bulan Pemergian Abam, Hidayah Akui Kehidupan Sukar Tanpa Suami

Dalam pada itu, Hidayah turut berterima kasih kepada semua pihak yang sentiasa membantu dan memberi kerjasam kepadanya. Turut disertakan hashtag #AllahMahaAdil, #SemuanyaAkanTerjawab.

Meskipun tidak mengetahui kebenaran apa yang dimaksudkan oleh Hidayah, namun rata-rata netizen tumpang bersyukur apabila satu per satu perkara terbongkar dan memberikan kata-kata sokongan kepada Hidayah.

Kata netizen lagi, doa orang teraniaya cepat dimakbulkan Allah dan mereka juga berharap Hidayah kuat dan sabar untuk membesarkan anak tunggalnya, Syed Uthman Hamzah.

Terdahulu, Hidayah berkata, mahkamah menetapkan tarikh baru pada Oktober ini mengenai tuntuhan hadanah. Ia berikutan kegagalan pihak ibu mentuanya, Sabariah Arshad hadir ke mahkamah.


Bayaran Bantuan Prihatin Nasional (BPN) 2.0 Secara Berperingkat Mulai 26 Oktober Ini

Berita baik untuk semua rakyat! Bayaran Bantuan Prihatin Nasional (BPN) 2.0 akan diberikan cesara berperingkat mulai 26 Oktober ini. Bantuan yang berjumlah RM7.0 billion ini diberikan selepas pihak Kerajaan peka dengan kesukaran yang dialami oleh rakyat pada saat pandemik COVID-19 ini.

Bantuan Prihatin Nasional (BPN) 2.0 ini adalah sebahagian daripada Kerangka Inisiatif Tambahan, Pakej Rangsangan Ekonomi Prihatin Rakyat (KITA PRIHATIN) bernilai RM10 bilion yang telah diumumkan oleh YAB Perdana Menteri pada 23 September 2020 lalu.

Inisiatif BPN 2.0 tersebut yang keseluruhannya berjumlah RM7.0 bilion akan disalurkan melalui dua fasa pembayaran, iaitu pada bulan Oktober 2020 dan Januari 2021. Bagi mereka yang belum pernah menerima BPN sebelum ini, permohonan baharu boleh dibuat mulai 15 Oktober 2020.

Bayaran fasa pertama BPN 2.0 akan disalurkan kepada 10.6 juta penerima BPN sedia ada daripada kategori isi rumah dan individu bujang secara berperingkat mulai 26 Oktober 2020 (Isnin). Pecahan bayaran fasa pertama BPN 2.0 berjumlah RM4.8 bilion adalah seperti berikut:

BPN 2.0 akan diberikan kepada penerima BPN sedia ada yang layak mengikut jadual berikut:

Bagi penerima BPN yang tidak mempunyai akaun bank, pembayaran akan dibuat secara tunai di cawangan Bank Simpanan Nasional (BSN) mulai 26 Oktober 2020 sehingga 31 Disember 2020. Penerima BPN di kawasan pedalaman Sabah dan Sarawak yang mempunyai akaun bank akan turut menerima pembayaran ini pada tempoh yang sama seperti di Semenanjung Malaysia, manakala penerima pedalaman Sabah dan Sarawak yang tiada akaun bank, BPN 2.0 akan dibayar sekaligus bermula bulan Januari 2021 dengan bayaran tunai dibuat di lokasi-lokasi yang bakal diumumkan nanti.

Permohonan baru BPN 2.0 dibuka mulai 15 Oktober sehingga 15 November 2020, bagi membantu anda yang belum pernah menerima BPN sebelum ini, termasuk golongan mudah terjejas baharu (newly vulnerable groups) yang layak memohon akibat perubahan terhadap status pendapatan mereka ekoran impak penularan COVID-19.

Tempoh permohonan baharu BPN 2.0 dibuka dari 15 Oktober 2020 sehingga 15 November 2020. Bagi memastikan BPN sampai kepada anda yang benar-benar layak, proses semakan atas permohonan baharu akan dibuat dalam kadar segera. Bagi anda yang diluluskan, bayaran akan dibuat secara sekaligus pada bulan Januari 2021.

Pemohon baharu BPN 2.0 boleh merujuk kepada Soalan Lazim (FAQ) yang telah dimuat naik di portal rasmi BPN iaitu https://bpn.hasil.gov.my/ bagi mendapatkan maklumat lanjut atau untuk membuat permohonan.

Menteri Kewangan, YB Tengku Dato’ Sri Zafrul Tengku Abdul Aziz juga merakamkan penghargaan kepada semua pihak yang terlibat, terutamanya Lembaga Hasil Dalam Negeri Malaysia (LHDNM) dan Bank Simpanan Nasional (BSN) dalam membolehkan penyampaian BPN 2.0 ini dilaksanakan dengan lancar untuk kemudahan rakyat.

Beliau juga menasihati rakyat agar berhati-hati dengan scammers yang semakin berani mengambil peluang menipu orang awam yang memerlukan bantuan BPN 2.0 ini. Anda disarankan untuk merujuk kepada sumber-sumber rasmi dan tidak memberikan maklumat peribadi kepada mana-mana pihak yang tidak dikenali.


Jangan Garu, Suu Balm Je!

Kulit kering, sensitif, sentiasa rasa gatal sampai susah nak kawal? Anda macam ni tak? Nak nak pulak kalau berada dalam situasi ‘krik krik’ bila mana anda tergaru-garu lepastu orang sekeliling buat muka jijik. Argh! Malu beb…

Macam mana nak kawal tabiat menggaru ni kalau dah memang boleh dikatakan ‘sebati’ dalam diri. Dan selalunya kejadian ni berlaku bila anda mengalami kulit kering. Dan yang paling worse, bila anda berdepan dengan masalah kondisi kulit yang menyebabkan kulit menjadi kering serta gatal-gatal.

Mungkin orang yang tak ada masalah ni boleh buat dek ja, tapi kalau anda nak tahu penyakit ni boleh menjadi lebih serius kalau tak ada ubat dan kita tak kawal.

Keadaan ini juga menyebabkan anda kurang keyakinan diri! Nak hadap orang sehari-hari pun malu sebabnya 24 jam jer menggaru. Kadang-kadang jadi susah nak kawal walaupun diletakkan ubat.

Macam yang si Instafamous, Elcah ni kena. Alahai kesian tengok bila gatal-gatal tu datang dekat kulit. Bila biji-biji air dah kering dia jadi kering dan jadi bintik hitam. Elcah ada cakap memang agak gatal. Bila dah kering kena jaga-jaga jangan bagi luka sebab bila luka lagi teruk kulit tu jadi!

Tapi bila dia pakai setiap malam krim pelembab Suu Balm dan Body Wash Suu Balm, Alhamdulillah dah okay!

Bagi anda yang ada anak kecil yang kulit sangat sensitif, Suu Balm juga mempunyai rangkaian untuk kanak kanak, iaitu Suu Balm Kids, anak elcah pun pakai Suu Balm Kids.

Bila keadaan kulit jadi kering macam ni memang kena banyak minum air masak. Insha’Allah ianya mempercepatkan lagi keadaan kulit menjadi lebih sihat. Have a try! Adik Nour pun pakai Suu Balm Kids juga, Alhamdulillah dengan pemakaian yang konsisten, merah merah disebabkan ruam susu beransur hilang.

Setiap kali sapu Suu Balm Kids pada Adik Nour, secara tak langsung, ianya turut melembabkan dan melegakan jari jemari dan tangan Elcah yang juga gatal dan kering ni.

Sebenarnya ada beberapa bahan homemade yang boleh hilangkan masalah kegatalan kulit ni. Antaranya kunyit, ais batu dan aloe vera. Tapi lecehlah! Takkan anda nak ‘hangkut’ tiga-tiga barang ni ke hulur ke hilir. Renyah gais!

Suu Balm adalah antara produk yang senang dibawa ke mana-mana sahaja serta boleh membantu menghentikan kegatalan pada kulit secepat kurang dari 5 minit, sekaligus melembabkan kulit kering dengan kandungan ceramide. Teksturnya yang ringan dan tidak melekit, ditambah pula dengan menthol yang menyejukkan, menjadikan krim pelembab Suu Balm lain dari yang lain.

Haa..kan dah cakap, mereka pun dah try dan rasai sendiri. Dengan keadaan kulit anda sekarang, macam mana Suu Balm ni boleh tolong anda untuk selesaikan isu kulit gatal, kering dan sensitif ini. Jangan putus harapan okay? Suu Balm kan ada!

Untuk info tambahan, Suu Balm ni sememangnya diformulasikan untuk mereka yang berdepan dengan isu kondisi kulit yang kering, gatal-gatal dan sensitif. Selain daripada itu, ianya juga bebas steroid, paraben dan pewangi, menjadikan krim pelembab Suu Balm selamat untuk digunakan pada bila bila masa dan seberapa kerap yang anda mahukan.

Selepas 5 hari menggunakan Suu Balm™ Dual Rapid Itch Relieving & Restoring Moisturiser

Tahukah anda Suu Balm diformulasikan oleh Dr Tey Hong Liang, Pakar Perunding Dermatologi dari The National Skin Centre, Singapura?

Beliau berjaya menemui satu kombinasi yang tepat iaitu gabungan menthol dan ceramide untuk menghilangkan gatal dalam 5 minit sekaligus memperbaiki penghadang kulit secara semulajadi. Tak sampai 5 minit jer, anda tak perlu menggaru kulit gatal dan kering anda tu! Fuhh awesome kan?

Kalau anda nak tahu dengan lebih lanjut tentang Suu Balm ni, anda boleh terus ke Website Suu Balm atau pun boleh jer ke Facebook SuubalmMalaysia dan Instagram mereka.


Tak Tahu Masak? Risau Dijeling Mertua? Ikuti Tips Mudah Di Dapur Ini

Sebenarnya kita tidak perlu mengambil kelas masakan pun semata-mata ingin menjadi seorang master chef kerana ramai orang lebih memilih untuk belajar sendiri di rumah. Dengan cara itu, ia boleh meningkatkan kemahiran masakan mereka dari semasa ke semasa.

Jadi, kami ada beberapa tips yang menarik bagi anda yang ingin belajar memasak pelbagai juadah. Jom kita tengok dekat bawah ni!

Memasak adalah bukan kerja yang mudah. Pelbagai bahan-bahan dan teknik harus diperbetulkan supaya masakan tersebut menjadi lebih enak.

Teruskan berlatih pada setiap masa yang korang ada agar korang mahir menjadi tukang masak yang hebat.

Pastikan pisau anda diasah terlebih dahulu dengan menggunakan honing rod untuk menjadikannya ia lebih tajam dan memudahkan kerja untuk memotong bahan-bahan masakan yang telah disediakan.

Caranya senang jer. Anda hanya perlu gesekkan dari pangkal hingga hujung di kedua-dua sisi mata pisau di atas honing rod.

Sediakan peralatan yang sesuai dimana ia mempunyai pengalir haba yang baik bagi membolehkan makanan dimasak dengan seragam dan senang dibersihkan sebelum beraksi di dapur.

Manakala peralatan seperti sudip dan senduk pula perlu diperbuat daripada bahan yang tidak mengalirkan haba supaya anda boleh memegang ketika memasak.

Kalau nak masakan rasa lebih enak, kami sarankan anda untuk gunakan bahan berkualiti tinggi dan sihat seperti produk Anchor Dairy kerana ia adalah produk tenusu yang paling dipercayai di dunia.

Anchor Dairy ini berasal dari New Zealand dimana mereka memastikan susu tersebut memenuhi dan melebihi standard makanan serta keselamatan tanpa kompromi.

Zaman sekarang kita mempunyai teknologi canggih dengan menggunakan telefon pintar jer. Korang hanya perlu search di Google untuk mencari resepi masakan yang anda nak. Mudah kan?

Kami pun ada beberapa resepi menarik untuk dikongsikan daripada Kuali yang menggunakan produk Anchor Dairy ni. Selamat mencuba!

Siapa minat makanan barat? Anda boleh cuba resepi Chicken Parmigiana di sini. Apa yang lebih menarik dan membuatkan ia lebih rasa seperti anda berada di Itali adalah bila adanya Anchor Unsalted Butter. Pergh! Barulah sedap gais.

Burnt Cheesecake merupakan hidangan kegemaran orang ramai. Ia juga cukup mudah dibuat dengan hanya menggunakan ketuhar ataupun air fryer. Kalau anda nak ia rasa lebih enak dan lembut, boleh cuba resepi di sini. Ada macam-macam perisa seperti Original, Chocolate, Matcha dan Durian.

Cheddar Cheese Tart merupakan salah satu pencuci mulut kegemaran kami. Memang sesuai lah untuk peminat keju ni. Lagipun, ia amat sesuai jikalau dihidangkan untuk 30 orang bagi pelbagai jenis majlis. Nak cuba? Boleh klik dekat sini.

Sebenarnya banyak lagi resepi yang enak dan menarik kita boleh dapatkan. Kami kadang-kadang belajar juga daripada influencer ni.

My second time baking Matcha Burnt Cheesecake and I love it ? It tastes better much better this time because I used @anchorfp.my cream cheese and Anchor whipping cream. It takes the famous burnt cheesecake to another level! For the recipe, you may refer to @kualimy webpage at https://www.kuali.com/author/anchor-dairy/ #cookwithanchordairy #anchorlegendairy #smilewithanchor #anchorfoodprofessionals . . . . . #burntcheesecake #basquecheesecake #basqueburntcheesecake #bakingathome #homebakermalaysia #homecafe #cheesecakelovers #homebakery #manmakecoffee #thirdwavecoffee #malaysiancafes #cafemalaysia #hautescuisines #cafeathome #coffeeathome #foodstylingandphotography #foodphotographyandstyling #foodartblog #kuchingphotographer #cafeyouneed #kuchingsarawak #??????? #????????????

A post shared by  Kevin Voon • Coffee | Foodie (@kevin.voon) on Sep 10, 2020 at 5:50pm PDT

?????????? Harini matin buat Chocolate Burnt Cheesecake yang matin guna Anchor Cream Cheese and Anchor UHT Whipping Cream. Sedap gilerrrrr ?. Anchor Cream Cheese takes the famous burnt cheesecake to another level! Memang berlemak cream cheese dia which made the cake to taste so succulant! Texture dia pun memang 'chef's kiss' la matin berani cakap?. Matin memang ada habit suka makan cream cheese macam tu je ?, tapi Anchor Cream Cheese really does taste different. It has its own unique taste and texture yang memang matin puas hati la. Mesti korang akan minta resepi kan ?. Okay² jangan risau. Korang boleh pergi dekat bio matin and click on the link untuk dapatkan resepi from Kuali. Korang boleh search 'Chocolate Burnt Cheesecake' atau korang nak scroll ke bawah sambil² tengok resepi lain from Anchor Dairy. Mudah gilerrrr resepi flavoured burnt cheesecake ni, 5 je bahan yang diperlukan ?. There are two more flavours which are durian and matcha ?. Ataupun korang nak search dekat Google sendiri, bawah ni link dia ye. https://www.kuali.com/author/anchor-dairy/ So, what are you still waiting for?! Get a hurry on and chafe the top-notch burnt cheesecake with Anchor Cream Cheese and Anchor UHT Whipping Cream in the oven! ?. @anchorfp.my @kualimy #cookwithanchordairy #anchorlegendairy #smilewithanchor #anchorfoodprofessionals #matinmasak *???? ???? ??? ??????? ?? ??? ?? ??????? ??????. ??????, ??????, ??? ????? ??? ?? ???. ????? ??? ??? ?????????? ??? ?????? ???? ???? ?????????, ???????.

A post shared by  Almatin Danial (@chefmatin_02) on Sep 2, 2020 at 10:18pm PDT

Sape sini suka makan burnt cheesecake kite gengg. Tapi aku tak pernah terfikir yg aku ni reti je buat burnt cheesecake. ? Semua ni punca website kuali.com sbb sediakan resepi yg mudah dan simple, so korang boleh buat beraneka jenis cheese cake; Chocolate, Durian dan yg aku pilih, MATCHA! ?? Cantik tak Cheesecake yg aku buat kat gambar atas ni? ? Hah ni aku guna Anchor Whipping cream ngan Cream Cheese. Tambah green tea powder, jadilah Anchor Matcha Burnt Cheesecake! Anchor Cream Cheese takes the famous burnt cheesecake to another level! ? Haa Ape lagi, go usha website kuali https://www.kuali.com/author/anchor-dairy/ noww ? #cookwithanchordairy #anchorlegendairy #smilewithanchor #anchorfoodprofessionals

A post shared by  Khareez Kasbulah (@khareezkasbulah) on Aug 27, 2020 at 5:27am PDT

Mudah jer kan? Sekarang anda dah tak perlu risau lagi dah bila tetamu datang ke rumah walaupun kita baru jer nak belajar memasak.

Untuk maklumat lebih lanjut, jangan lupa layari website https://www.kuali.com/ untuk mempelajari pelbagai resepi hidangan masakan dengan menggunakan produk Anchor Dairy yang berkualiti tinggi. Semoga bermanfaat!


“Fara Salleh Bawa Bertaubat, Berhenti Hancurkan Keluarga Saya!”

Sebelum ini hangat diperkatakan apabila pelawak dan pengacara Shuk Sahar didakwa berlaku curang. Tampil menjelaskan mengenai perkara itu, Shuk mengakui pernah mengenali wanita bernama Fara Salleh dan isterinya tahu tentang perkara itu.

Terbaru, isteri Shuk iaitu Rossalennah Natassyiah Asshaferah meluahkan rasa marah terhadap Fara Salleh. Difahamkan, Rossalennah, berang apabila wanita berkenaan didakwa masih mengganggu rumah tangga mereka.

BACA: Shuk Sahar Akui Kesilapan, Tak Berenggang Dengan Isteri Lepas Isu Curang

“Aku dah penah jumpa kau elok-elok. Aku bercakap dengan kau elok-elok. Tapi lama-lama kau marah dengan aku. Kau sakitkan aku balik. Kau screenshot macam-macam.

“Kau sakitkan aku masa Perintah Kawalan Pergerakan (PKP). Kau sedar tak Fara. Kau dah sakitkan aku lama sangat-sangat.

“Aku tak pernah minta kau hadir dalam rumah tangga kami ni. Kau yang hadir dan kacau keluarga ni, kau kacau aku, maki aku dengan anak-anak aku. Mana akal kau Fara? Antara kau dengan laki aku itu hal kamu,” dakwanya.

Pendedahan itu dibuat menerusi sebuah entri yang disertakan dengan screenshot kiriman mesej yang dihantar Rossalennah di Instagram (IG) miliknya. Tegas Rossalennah, dia tidak akan bercerai demi kebahagiaan Fara.

“Minta maaf, jangan block unblock apa yang kau hantar semua tu. Aku tetap tak akan bercerai.

“Minta maaf sangat-sangat. Aku harap kau move on juga. Doa la banyak-banyak Fara semoga Allah terima taubat. Aku maafkan dosa-dosa kau dengan Shuk,” katanya.

Difahamkan, posting itu telah dipadam selepas dikongsikan. Setakat ini masih tiada kenyataan lanjut daripada Shuk mahupun isterinya berkenaan pendedahan tersebut.


Kaki Ramona Zamzam Calar Balar Kena Batu Karang Ketika Bercuti

Baru-baru ini ada berkongsikan gambar percutian ke sebuah pulau di Johor, pelakon Ramona Zamzam berkongsikan keadaan kakinya yang terluka ketika berenang akibat terlanggar batu karang.

Menerusi perkongsian di Insta Story, Ramona berkata insiden itu berlaku ketika dia sedang menaiki tangga dari laut untuk ke kawasan darat dan terlanggar batu karang yang melekat di tepi tangga.

Turut memuat naik foto keadaan kakinya yang calar balar, Ramona turut mengatakan padan muka pada dirinya sendiri kerana berpakaian seksi.

“Ramai yang bertanya keadaan kaki saya yang luka tempoh hari. Inilah rupanya sekarang. Sedang pulih tapi agak teruk calarnya. Ha padan muka pakai lagi seksi-seksi.

“Apa yang terjadi sebenarnya saya lompat dari jeti hotel tempat bot hantar orang, tak ada masalah pun tapi masa nak naik tangga dari dalam laut, hari itu ombak kuat sebab dah nak monsur, kemudiannya saya tertolak dan terus terlanggar batu karang yang melekat di tepi tangga,” tulisnya.

Dalam pada itu, menerusi perkongsian di Instagram Ramona akui terkesima apabila berpeluang berkunjung ke pulau-pulau cantik sekitar Johor sebelum Perintah Kawalan Pergerakan Bersyarat (PKPB) dilaksanakan.

“30 tahun duduk Malaysia tak pernah tahu Johor ada pulau-pulau cantik mcm ni. Saya sangat gembira dapat bercuti bersama keluarga biarpun singkat. Sempat balik sehari sebelum PKPB 2.0 bermula jadi sekarang duduk rumah diam-diam,” tulisnya.


Nak Bina Masjid & Bayar Zakat RM1 Juta, Mawar Rashid Kerja Keras Hingga Rindu Anak

Bergelar selebriti dan juga seorang ahli perniagaan bukan perkara mudah buat pelakon Mawar Rashid apatah lagi dalam masa yang sama menggalas tanggungjawab sebagai ibu serta bakal melahirkan cahaya mata kedua tidak lama lagi.

Menerusi perkongsian di Instagram, Mawar berkata dia pernah hampir putus asa dengan kerja kerana terlalu rindu untuk meluangkan masa bersama anak sulungnya, Raden Muhammad Rafael yang kini berusia 18 bulan.

“Kadang-kadang rasa nak putus asa dengan semuanya sebab rindukan anak. Karier sebagai selebriti dan usahawan bukan mudah. Perlukan banyak masa untuk selesaikan video shoot, Live dan lain-lain.

“Perlukan banyak masa untuk mesyuarat perniagaan, kena perah otak untuk Mawarose, untuk keluarga saya dan Mawarose. Masa dengan suami ok lagi sebab suami sentiasa setia menemani.

“Tapi Rafael ni rindu kadang-kadang pagi sampai malam tak dapat jumpa. Ni nak masuk anak ke dua. Kadang-kadang terlampau sibuk sampai rasa nak putus asa,” katanya.

Bagaimanapun, Mawar berkata dia tidak boleh putus asa dan perlu berkorban demi mencapai hasratnya untuk membayar zakat sebanyak RM1 juta serta impiannya untuk membina sebuah masjid.

“Mawar tak boleh stop. Mawar wajib teruskan demi big why mawar. Demi keluarga Mawar. Demi Mawarose squad. Demi customer tersayang Mawar. Demi nak bayar zakat satu juta! Demi nak bina masjid bersama-sama kalian semua!,” katanya.


Shuib Luah Rasa Syukur Kereta Sudah Dikembalikan

Baru-baru ini hangat diperkatakan apabila tular foto berpuluh kereta mewah yang disita oleh Suruhanjaya Pencegahan Rasuah Malaysia (SPRM) bagi membantu siasatan berkenaan sindiket Macau Scam.

Malah, kecoh apabila ada yang mendakwa salah satu kereta yang tular adalah milik Shuib Sepahtu. Mengakui kereta tersebut adalah miliknya, Shuib berkata sudah menjadi kewajipannya untuk memberi kerjasama kepada pihak berkuasa.

BACA: Lepas Dakwa Kereta Disita, Netizen Dakwa Harga Jam Tangan Shuib Cecah RM4 Juta

“Ya memang kereta yang tular tempoh hari milik saya. Alhamdulillah kereta itu sudah dikembalikan.

“Saya tahu pelbagai fitnah yang bertebaran di laman sosial buat masa ini, namun perlu saya hormati pihak berkuasa yang masih menjalankan siasatan. Tiada komen lain yang ingin saya kongsi selain mahu memberi fokus buat kerjaya dan perniagaan saya kini,” katanya kepada Utusan Online.

Turut memuat naik gambarnya bersama kereta tersebut di Instagram semalam, Shuib berkata tujuannya berkongsikan gambar berkenaan adalah untuk meluahkan rasa syukur selepas berdepan dugaan.

“Bukan mahu riak, tetapi jelas menunjukkan betapa saya dan isteri sangat bersyukur dapat melalui dugaan ini bersama.

“Banyak yang saya belajar sebenarnya, bagaimana satu gambar juga mampu menimbulkan pelbagai spekulasi,” katanya lagi.

Beberapa minggu lalu Shuib dan Sarah menjadi perhatian apabila dipanggil SPRM bagi membantu siasatan berkaitan kes pengubahan wang haram.


Bekas Isteri Lega Bercerai Dengan Ammar Alfian

Hampir setahun kemelut rumah tangga diperkatakan, akhirnya pelakon Ammar Alfian sudah pun sah bercerai dengan isterinya Nelissa Nezam secara tebus talak semalam di Mahkamah Syariah Kuala Lumpur.

Meluahkan rasa syukur dan lega apabila mahkamah membenarkan permohonan cerainya dengan Ammar secara tebus talak, Nelissa berkata mental dan emosinya terkesan disebabkan apa yang dilaluinya selama ini.

“Walaupun mental, emosi dan fizikal dalam keadaan keletihan selepas apa yang saya lalui. Alhamdulillah akhirnya saya sah bercerai.

“Mahkamah Syariah Kuala Lumpur yang memutuskan saya perlu membayar sejumlah wang kepada bekas suami agar permohonan cerai dibenarkan. Sejumlah wang tersebut berdasarkan beberapa peraturan dan undang-undang,” tulisnya.

Semalam, Ammar mengumumkan berita mengenai perceraiannya dan mengatakan bekas isternya diperintah untuk membayar kepadanya sebanyak RM7,000 sebagai tebus talak.

Terdahulu, pergolakan rumah tangga Ammar dan Nelissa menjadi perhatian ramai apabila wanita itu mendedahkan suaminya berlaku curang ketika dia sedang sarat hamil enam bulan pada Mei tahun lalu.


Peminat Nampak Di Genting Highlands, Shaheizy Sam Ingkar Arahan Kuarantin?

Umum mengetahui pelakon Shaheizy Sam terpaksa menjalani kuarantin selama 14 hari selepas pulang dari Sabah selepas membantu kempen abang iparnya, Ahli Parlimen Kinabatangan, Datuk Seri Bung Mokhtar Radin.

Menerusi perkongsian Syatilla Melvin di Instagram, suaminya dikhabarkan menjalani kuarantin di sebuah hotel di Kuala Lumpur. Menerusi perkongsian terbaru, Syatilla memaklumkan Sam telah pun selesai menjalani kuarantin pada 13 Oktober lalu.

Namun, lain pula cerita timbul apabila ada segelintir netizen mendakwa ternampak kelibat Sam dan Syatilla bersama rakan menikmati hidangan di sebuah restoran popular di Genting Highlands pada 3 Oktober lalu.

Susulan dakwaan tersebut, rata-rata netizen terkejut dan mempersoalkan adakah benar dakwaan berkenaan. Malah, ada yang mendakwa sempat mengambil gambar pasangan itu namun terpaksa dipadamkan.

Difahamkan, pada tarikh tersebut Sam sepatutnya masih lagi berada dalam tempoh kuarantin 14 hari seperti mana mengikut prosedur operasi standard (SOP) yang telah ditetapkan oleh kerajaan. Apa pun kita nantikan sahaja penjelasan daripada Sam sendiri berhubung dakwaan berkenaan.


Wany Hasrita Ramal Mira Filzah Bakal Dinobat Bintang Paling Popular ABPBH 33

Umum mengetahui anugerah berprestij, Anugerah Bintang Popular BH (ABPBH) ke-33 bakal diadakan tidak lama lagi. Pasti ramai yang sudah berteka-teki siapa yang akan dinobat sebagai Bintang Paling Popular pada tahun 2020.

Baru-baru ini, penyanyi Wany Hasrita menjawab pertanyaan peminat mengenai ramalannya selebriti manakah bakal dinobatkan sebagai bintang paling popular pada tahun ini.

Menerusi perkongsian di Insta Story, Wany menjangkakan pelakon dan pengacara Mira Filzah akan dinobat sebagai Bintang Paling Popular buat kali kedua seperti tahun lalu.

Memetik portal Berita Harian, mereka kini sudahpun membuka pengundian dalam 13 kategori utama dan lima kategori online.